1. **Աշխարհի նախագիտական պատկերը *(դիցաբանություն, կրոն)***:

Աշխարհայացքի պատմական ձևերից առաջինը, որի հետ համեմատվում է փիլիսոփայությունը, դիցաբանությունն է կամ առասպելաբանությունը: Դիցաբանությունը ձևավորվել է նախնադարում և դարձել այդ ժամանակաշրջանի մարդու ցեղային ինքնագիտակցության ձև, որում փորձ է արվում հասկանալ և գիտակցել աշխարհն ու դրանում ապրող մարդու տեղը՝ առանց տրամաբանության և հետևողականության ավելորդ ջանքերի: Դիցաբանությունը եղել է իր ձևավորման ժամանակաշրջանի աշխարհընկալումն ու աշխարհազգացողությունը: Դիցաբանության բնորոշ գծերն են.

1. Չտարբերակվածությունը (սինկրետիզմ), այսինքն՝ գիտելիքների առանձին բնագավառներ (կրոն, բարոյականություն, գիտություն, արվեստ, գաղափարախոսություն) չեն եղել: Այդ բոլորը հանդես են եկել միասնաբար (առասպելաբանության տրոհումից են առաջացել կրոնը, փիլիսոփայությունը, արվեստը):
2. Ճշմարիտ գիտելիքը չի առանձնացել մոլորությունից, որի հետևանքով նախնադարի մարդիկ ունեցել են ամենագիտության զգացողությունը. նրանք իրականն ու թվացյալը նույնացրել են:
3. Չի եղել հատուկ սահման սուբյեկտիվի և օբյեկտիվի, պատկերի ու առարկայի, կենդանականի ու անկենդանի, բնության ու մարդու միջև: Աշխարհը չի բաժանվել բնականի ու գերբնականի:
4. Բավարար չափով ձևավորված չեն եղել միջնորդվածության, ապացուցելիության տրամաբանական կառույցները:
5. Պատճառահետևանքային կապերը հաճախ փոխարինվել են ամբողջի և մասի, նմանության և այլ կապերով: Հաշվի առնելով այս հանգամանքը՝ որոշ մտածողներ դիցաբանական մտածողությունը համարում են մինչտրամաբանական:
6. Դիցաբանության մեջ երևակայականը և իրականը, առասպելն ու ճշմարտությունը նույնացվել են: Մարդիկ հնարել են առասպելներ և հավատացել դրանց՝ նման այն երեխաներին, ովքեր հորինում են պատմություններ և այնպիսի համոզվածությամբ պատմում, որ իրենք էլ են հավատում իրենց պատմածին:
7. Դիցաբանական կամ առասպելաբանական աշխարհայացքը իրականությունը բացատրում է տեսանելի-պատկերային, հուզական-զգայական, գունավոր-գեղարվեստական ձևերով՝ ի տարբերություն փիլիսոփայության և գիտության, որոնք իրականությունը բացատրում են վերացական հասկացությունների, տրամաբանական դատողությունների միջոցով:

Դիցաբանությունն ու կրոնը, բազմաթիվ նմանություններ ունենալով հանդերձ, չեն նույնանում: Դիցաբանության մեջ մարդը կարող է դառնալ Աստված, Աստվածը՝ մարդ, մարդը խոնարհվում է Աստծու առջև, բայց և սպառնում նրան: Մարդը դիմում է Աստծուն, բայց կարող է իր գործերը կարգավորել նաև առանց նրան դիմելու: Հունական դիցաբանության մեջ աստվածները վարվում էին մարդկանց նման, իսկ մարդիկ՝ աստվածների:

Կրոնում աշխարհը երկատվում է բնականի և գերբնականի: Կրոնը ներառում է որոշակի բարոյականություն, կենցաղ, մոգություն, ծես, խորհրդանիշ, ընդհանրապես պաշտամունք: Կրոնը առաջնորդվում է մեղսագործության, քավության, փրկության, մեղքի, արդարացման և այլ գաղափարներով, մինչդեռ դիցաբանությունը կարող է գոյություն ունենալ նաև առանց դրանց: Հին հռոմեացի փիլիսոփա` հռետոր Ցիցերոնը (մ.թ.ա.106-43), կրոնը բնութագրեց որպես աստվածավախություն, աստվածների պաշտամունք, խոհ այն ամենի մասին, ինչը կապված է այդ պաշտամունքի հետ: Քրիստոնեության ջատագով Լակտանցիուսը (250-325), կրոնը մեկնաբանեց որպես կապ Աստծո հետ և հպատակություն Աստծուն: Հռոմեական կայսրության տարածքում կրոն ասելով հասկանում էին քրիստոնեություն՝ ի տարբերություն մնացած հավատալիքների, որոնց անվանում էին հեթանոսություն: Քրիստոնեության միջոցով կրոն հասկացությունը հասանելի դարձավ եվրոպական ժողովուրդներին:

Կրոնական գիտակցության հիմնական հատկանիշը հավատն է, բայց հավատը միայն կրոնական գիտակցությանը բնորոշ երևույթ չէ, այլ մեզանից յուրաքանչյուրի աշխարհայացքի ամենաէական բաղադրիչը:

1. ***Փիլիսոփայության ծագումը: Փիլիսոփայական աշխարհայացքի առանձնահատկությունները:***

«Փիլիսոփայություն» ([հին հուն.](https://hy.wikipedia.org/wiki/%D5%80%D5%AB%D5%B6_%D5%B0%D5%B8%D6%82%D5%B6%D5%A1%D6%80%D5%A5%D5%B6)՝ φιλοσοφία) բառն ունի հունական ծագում։ Այն առաջացել է հունարեն «սիրել» և «իմաստություն» բառերից։ Այսինքն՝ փիլիսոփայություն թարգմանաբար նշանակում է «իմաստության հանդեպ սեր» ։ Հայ մատենագրության մեջ «փիլիսոփայություն» եզրույթին զուգահեռ գործածվել է նաև «իմաստասիրություն» բառը։

Փիլիսոփայությունը սկիզբ է առել մ.թ.ա. 7-րդ դարում։ Դա կարելի էր համարել աշխարհը ռացիոնալ կերպով իմաստավորելու փորձ, որը գալիս էր փոխարինելու աշխարհի մասին նախկին դիցաբանական պատկերացումներին։ Փիլիսոփայություն բառն առաջին անգամ գործածել է [Պյութագորասը](https://hy.wikipedia.org/wiki/%D5%8A%D5%B5%D5%B8%D6%82%D5%A9%D5%A1%D5%A3%D5%B8%D6%80%D5%A1%D5%BD), որը գտնում էր, որ իմաստությունը միայն աստվածներին է բնորոշ, իսկ մարդը կարող է միայն ձգտել իմաստության և սիրել այն։ Փիլիսոփայությունը ծագել է մարդկանց հոգևոր պահանջմունքներից, իսկ բնական գիտությունները առաջացել են մարդկանց գործունեության պրակտիկ պահանջմունքներից: Հին հույները գտնում էին, որ փիլիսոփայությունը առաջ է եկել զարմանքից, քանի որ մարդիկ դիտելով բնության և տիեզերքի երևույթները զարմացել են դրանց կանոնավորության և ներդաշնակության վրա: Այդ պատճառով էլ նրանք փորձել են բացահայտել բնության և տիեզերքի ներդաշնակության, կանոնավորության և դրանց հաջորդականության պայմանները, օրինաչափությունները կամ պարզապես գաղտնիքները: Այդ հիմքով առաջացել են փիլիսոփայական մտքերը, խոհերը և այլն: Փիլիսոփայության ծագման հիմքը պետք է փնտրել տիեզերքի գաղտնիքների բացահայտման մեջ:

Փիլիսոփայությունը անցել է պատմական զարգացման և փոփոխման հետևյալ շրջանները.

1. փիլիսոփայական միտքը հին Արևելքում,
2. անտիկ աշխարհի փիլիսոփայությունը,
3. փիլիսոփայությունը միջնադարում,
4. վերածննդի դարաշրջանի փիլիսոփայություն,
5. նոր դարաշրջանի փիլիսոփայություն,
6. լուսավորության դարաշրջանի փիլիսոփայություն,
7. 19 դ. գերմանական դասական փիլիսոփայություն,
8. Արդի դարաշրջանի կամ 20-րդ դարի փիլիսոփայություն:

Սկզբնական շրջանում փիլիսոփայության ոլորտն ընդգրկում էր ուսմունքներ  [տիեզերքի](https://hy.wikipedia.org/wiki/%D5%8F%D5%AB%D5%A5%D5%A6%D5%A5%D6%80%D6%84)  առաջացման և կառուցվածքի մասին ([կոսմոգոնիա](https://hy.wikipedia.org/wiki/%D4%BF%D5%B8%D5%BD%D5%B4%D5%B8%D5%A3%D5%B8%D5%B6%D5%AB%D5%A1), [տիեզերագիտություն](https://hy.wikipedia.org/wiki/%D5%8F%D5%AB%D5%A5%D5%A6%D5%A5%D6%80%D5%A1%D5%A3%D5%AB%D5%BF%D5%B8%D6%82%D5%A9%D5%B5%D5%B8%D6%82%D5%B6)), աստվածների մասին ([թեոգոնիա](https://hy.wikipedia.org/w/index.php?title=%D4%B9%D5%A5%D5%B8%D5%A3%D5%B8%D5%B6%D5%AB%D5%A1&action=edit&redlink=1))։ Այնուհետև փիլիսոփայությունը սկսեց ներառել ուսմունքներ կեցության հիմնական հասկացությունների մասին ([գոյաբանություն](https://hy.wikipedia.org/wiki/%D4%B3%D5%B8%D5%B5%D5%A1%D5%A2%D5%A1%D5%B6%D5%B8%D6%82%D5%A9%D5%B5%D5%B8%D6%82%D5%B6)), ճանաչողության ակունքների և սահմանների մասին ([իմացաբանություն](https://hy.wikipedia.org/wiki/%D4%BB%D5%B4%D5%A1%D6%81%D5%A1%D5%A2%D5%A1%D5%B6%D5%B8%D6%82%D5%A9%D5%B5%D5%B8%D6%82%D5%B6)), մտածողության ձևերի և մեթոդների մասին ([տրամաբանություն](https://hy.wikipedia.org/wiki/%D5%8F%D6%80%D5%A1%D5%B4%D5%A1%D5%A2%D5%A1%D5%B6%D5%B8%D6%82%D5%A9%D5%B5%D5%B8%D6%82%D5%B6)), մարդկային հոգու մասին ([հոգեբանություն](https://hy.wikipedia.org/wiki/%D5%80%D5%B8%D5%A3%D5%A5%D5%A2%D5%A1%D5%B6%D5%B8%D6%82%D5%A9%D5%B5%D5%B8%D6%82%D5%B6)), բարոյականության էության ([էթիկա](https://hy.wikipedia.org/wiki/%D4%B7%D5%A9%D5%AB%D5%AF%D5%A1)) և գեղեցիկի մասին ([էսթետիկա](https://hy.wikipedia.org/wiki/%D4%B7%D5%BD%D5%A9%D5%A5%D5%BF%D5%AB%D5%AF%D5%A1))։ Վերոհիշյալ ուղղությունները հետագայում վերածվեցին առանձին գիտությունների։

Փիլիսոփայության պատմության ընթացքում նրա խնդիրների թվում են եղել երկրի և հասարակության զարգացումը,  [ճանաչողության](https://hy.wikipedia.org/wiki/%D5%83%D5%A1%D5%B6%D5%A1%D5%B9%D5%B8%D5%B2%D5%B8%D6%82%D5%A9%D5%B5%D5%B8%D6%82%D5%B6)  և  [մտածողության](https://hy.wikipedia.org/wiki/%D5%84%D5%BF%D5%A1%D5%AE%D5%B8%D5%B2%D5%B8%D6%82%D5%A9%D5%B5%D5%B8%D6%82%D5%B6) գործընթացների, նաև բարոյական արժեքների ուսումնասիրությունը։ Փիլիսոփայական հարցերի թվին են դասվում՝ «Կճանաչե՞նք աշխարհը», «Գոյություն ունի՞ Աստված», «Ի՞նչ է բարին», «Ո՞վ է մարդը», «Ի՞նչն է առաջնային. մատերիա՞ն, թե՞ գիտակցությունը» և այլ հարցեր։

Երբեմն փիլիսոփայությունը սահմանում են ավելի նեղ՝ որպես որոշակի ուսումնասիրման առարկա ունեցող գիտություն, սակայն այդպիսի մոտեցումն առարկության է արժանանում ժամանակակից փիլիսոփաների շրջանում, որոնք պնդում են, որ փիլիսոփայությունն ավելի շատ իրենից ներկայացնում է [աշխարհայացք](https://hy.wikipedia.org/wiki/%D4%B1%D5%B7%D5%AD%D5%A1%D6%80%D5%B0%D5%A1%D5%B5%D5%A1%D6%81%D6%84), գոյություն ունեցող ամեն ինչին ընդհանուր քննադատական մոտեցում, որը կիրառելի է յուրաքանչյուր օբյեկտի ու հայեցակարգի համար։ Այդ իմաստով, յուրաքանչյուր մարդ երբեմն զբաղվում է փիլիսոփայությամբ։ Փիլիսոփայությունը, փաստորեն, գոյություն ունի տարբեր փիլիսոփայական ուսմունքների տեսքով, որոնք կարող են հակասել, բայց դրա հետ մեկտեղ՝ լրացնել միմյանց։ Փիլիսոփայությունը ներառում է մի շարք ոլորտներ, սկսած՝  [մետաֆիզիկայից](https://hy.wikipedia.org/wiki/%D5%84%D5%A5%D5%BF%D5%A1%D6%86%D5%AB%D5%A6%D5%AB%D5%AF%D5%A1),   [իմացաբանությունից](https://hy.wikipedia.org/wiki/%D4%BB%D5%B4%D5%A1%D6%81%D5%A1%D5%A2%D5%A1%D5%B6%D5%B8%D6%82%D5%A9%D5%B5%D5%B8%D6%82%D5%B6),  [բարոյագիտությունից](https://hy.wikipedia.org/wiki/%D4%B2%D5%A1%D6%80%D5%B8%D5%B5%D5%A1%D5%A3%D5%AB%D5%BF%D5%B8%D6%82%D5%A9%D5%B5%D5%B8%D6%82%D5%B6),

[էսթետիկայից](https://hy.wikipedia.org/wiki/%D4%B7%D5%BD%D5%A9%D5%A5%D5%BF%D5%AB%D5%AF%D5%A1)  ու  [գիտության փիլիսոփայությունից](https://hy.wikipedia.org/wiki/%D4%B3%D5%AB%D5%BF%D5%B8%D6%82%D5%A9%D5%B5%D5%A1%D5%B6_%D6%83%D5%AB%D5%AC%D5%AB%D5%BD%D5%B8%D6%83%D5%A1%D5%B5%D5%B8%D6%82%D5%A9%D5%B5%D5%B8%D6%82%D5%B6)  մինչև՝  [դիզայնի](https://hy.wikipedia.org/w/index.php?title=%D4%B4%D5%AB%D5%A6%D5%A1%D5%B5%D5%B6%D5%AB_%D6%83%D5%AB%D5%AC%D5%AB%D5%BD%D5%B8%D6%83%D5%A1%D5%B5%D5%B8%D6%82%D5%A9%D5%B5%D5%B8%D6%82%D5%B6&action=edit&redlink=1)  և  [կինոյի փիլիսոփայություն](https://hy.wikipedia.org/w/index.php?title=%D4%BF%D5%AB%D5%B6%D5%B8%D5%B5%D5%AB_%D6%83%D5%AB%D5%AC%D5%AB%D5%BD%D5%B8%D6%83%D5%A1%D5%B5%D5%B8%D6%82%D5%A9%D5%B5%D5%B8%D6%82%D5%B6&action=edit&redlink=1)։ Ճանաչողության այն ոլորտները, որոնց համար ստացվում է մշակել պարզ և աշխատող մեթոդաբանություն, առանձնանում են փիլիսոփայությունից՝ որպես առանձին դիսցիպլիններ, օրինակ՝ ժամանակին փիլիսոփայությունից առանձնացել է [ֆիզիկան](https://hy.wikipedia.org/wiki/%D5%96%D5%AB%D5%A6%D5%AB%D5%AF%D5%A1), [կենսաբանությունը](https://hy.wikipedia.org/wiki/%D4%BF%D5%A5%D5%B6%D5%BD%D5%A1%D5%A2%D5%A1%D5%B6%D5%B8%D6%82%D5%A9%D5%B5%D5%B8%D6%82%D5%B6), [հոգեբանությունը](https://hy.wikipedia.org/wiki/%D5%80%D5%B8%D5%A3%D5%A5%D5%A2%D5%A1%D5%B6%D5%B8%D6%82%D5%A9%D5%B5%D5%B8%D6%82%D5%B6)։

Փիլիսոփայությունը՝ որպես հոգևոր գործունեության մշակութային ձև, առաջացել է մ.թ.ա. VIII-V դարերում՝ հին հնդկական, չինական և հունական քաղաքակրթություններում: Բայց, եթե հին Հնդկաստանում և Չինաստանում փիլիսոփայական միտքը տարանջատված չէր դիցաբանականից և կրոնականից, ապա հին հունաստանում այն ներառել է բոլոր գիտելիքները, բացի կրոնից և հանդես եկել որպես տեսական մտքի առաջին և միակ ձև: Հին Հունաստանում է ձևավորվել փիլիսոփայական հիմնախնդիրների շրջանակը, որը քննարկման առարկա է առ այսօր:

Փիլիսոփայությունը պատմականորեն առաջացել է որպես աշխարհայացքային գիտություն: Աշխարհայացքը դա աշխարհի մասին մարդկանց ունեցած գաղափարների, հայացքների, տեսակետների, հույզերի, ապրումների, ցանկությունների, կարծիքների մի բարդ համակարգ է: Լայն իմաստով, աշխարհայացքը աշխարհի վերաբերյալ ընդհանրացված տեսությունն է: Նեղ իմաստով՝ աշխարհայացք ասելով հասկանում ենք աշխարհի ընկալման կոնկրետ ձևերը: Օրինակ՝ գիտական, կրոնական, քաղաքական և այլն: Ընդհանրապես աշխարհայացքը սոցիալական վիճակի տեսակետից իրականության իմաստավորումն է մարդու կողմից մարդկային բախտի և ճակատագրի, աշխարհի իմաստի, մարդկության կյանքի իմաստի, աշխարհում մարդոփւ ունեցած տեղի ու դերի, ինչպես նաև կյանքի ու մահվան, սիրո և երջանկության, երջանկության և տառապանքի, չարի և բարու, պրոբլեմների վերաիմաստավորումն է: Իր բնույթով աշխարհայացքը կարող է լինել լավատեսական և հոռետեսական, այն կարող է լինել գիտական և ոչ գիտական:

Փիլիսոփայությունը գիտություն է իմացության և կեցության ընդհանուր սկզբունքների և օրինաչափությունների մասին։ Ձգտում է պարզաբանել ամբողջ կեցության ընդհանուր կապը և միավորել մարդկային գիտելիքի բոլոր ոլորտները։ Փիլիսոփայությունը կարելի է համարել որոշակի [աշխարհայացք](https://hy.wikipedia.org/wiki/%D4%B1%D5%B7%D5%AD%D5%A1%D6%80%D5%B0%D5%A1%D5%B5%D5%A1%D6%81%D6%84) և աշխարհըմբռնում, որն ունի նաև մեթոդաբանական գործառնություններ։

1. **Կեցություն, սուբստանցիա և մատերիա հասկացությունների ընդհանուր բնութագիրը:**

Գոյաբանությունը փիլիսոփայության կարևորագույն և հնագույն բաժիններից է, որը երբեմն սահմանվում է ուսմունք կեցության սահմանային հիմքերի մասին: Գոյաբանության մեջ են քննարկվում կեցության, սուբստանցիայի, մատերիայի, ոգու, շարժման, ժամանակի ու տարածության, աշխարհի միասնության հիմնախնդիրները: Գոյաբանական խնդիրներ քննարկել են Էլեաթները, Պլատոնը, Արիստոտելը, իսկ հասկացությունն առաջինն օգտագործել է Քրիստիան Վոլֆը: Գոյաբանությունը՝ որպես մետաֆիզիկա քննադատել են Կանտը, Կոնտը, Նիցշեն, ժամանակակից պոզիտիվիզմն իր բազմաթիվ դրսևորումներով, որովհետև գոյաբանության մեջ քննարկվող հարցերի պատասխանները դուրս են մնում ճշմարտության և կեղծության գիտական չափանիշներից. ըստ էության լուծում չունեն:

Փիլիսոփայության մեջ կեցություն և սուբստանցիա կատեգորիաները հարաբերակից են:

**Սուբստանցիայի**  հիմնախնդիրը ձևավորվել է այն ժամանակ, երբ մարդու միտքը առարկաների բազմազանության մեջ փորձել է բացահայտել անխախտ և կայուն միասնություն, գոյության այնպիսի շերտ, որը կարող է դառնալ հիմք մնացած բոլոր գոյաձևերի առաջացման համար: Գոյություն ունի **սուբստանցիայի**  երկու ըմբռնում:

**Առաջինը՝** սուբստանցիան որպես նախահիմք, նախագոյ, սկզբնապատճառ, աշխարհում գոյություն ունեցող ամեն ինչի ընդհանրական հիմք, հիմքերի հիմք, որից առաջանում է ողջ գոյավորը, որի վրա հենվում է տիեզերակառույցը:

Փիլիսոփայական այն ուսմունքը, ըստ որի՝ ողջ տիեզերքի հիմքում ընկած է միայն մեկ սուբստանցիա, կոչվում է **մոնիզմ**: Փիլիսոփայական այն ուսմունքը, ըստ որի՝ այդ միակ սկզբնապատճառն իր բնույթով նյութական է, մատերիական, կոչվում է **մատերիալիզմ**: Մատերիալիզմը փիլիսոփայական այն ուսմունքն է, որը բնության և ոգու, նյութականի և հոգևորի փոխհարաբերության խնդրում առաջնությունը տալիս է նյութականին, իսկ անհատական ու հասարակական կյանքի հոգևոր, գիտակցական ոլորտները պայմանավորում նյութական, տնտեսական գործոններով:

Առանձնացվում են մատերիալիզմի հետևյալ տարատեսակները.

* բնափիլիսոփայական,
* մետաֆիզիկական-մեխանիստական,
* դիալեկտիկական,

Փիլիսոփայական այն ուսմունքը, ըստ որի՝ միակ գոյություն ունեցող սկզբնապատճառն իր բնույթով հոգևոր է, գիտակցական, գաղափարական, իդեալական (ոչ նյութական) կոչվում է **իդեալիզմ**:

Փիլիսոփայական այն ուսմունքը, ըստ որի՝ գոյություն ունեn երկու՝ միմյանցից անկախ սկզբնապատճառներ, կոչվում է դուալիզմ (երկհիմն):

Փիլիսոփայական այն ուսմունքը, ըստ որի՝ սկզբնապատճառների թիվը սահմանափակ չէ, երկուսից ավելին է, կոչվում է պլյուրալիզմ (բազմահիմն): Երբեմն դուալիզմը դիտվում է պլյուրալիզմի տարատեսակ:

**Երկրորդ:** Սուբստանցիան այն է, ինչը գոյություն ունի ինքնին և իր գոյության համար կախված չէ ոչնչից և ոչ մեկից. այն է, ինչին Սպինոզան անվանում է «ինքնապատճառ»:

**Կեցության՝** որպես բացարձակ իրականության ըմբռնումը ձևակերպել է Պարմենիդեսը: Ըստ նրա՝ կեցությունը ոչ առաջանում է, ոչ ոչնչանում: Կեցությունը միասնական և ամբողջական է, անշարժ (որովհետև շարժումը ենթադրում է սկիզբ և վերջ, փոփոխականություն և ոչ կեցություն, որոնք կեցության բնութագրեր չեն): Կեցությունը գտնվում է տարածությունից և ժամանակից դուրս: Կեցությունը՝ որպես բացարձակ կայունություն, ավարտուն է, որոշակի, փակ՝ ինքն իր մեջ, ոչնչի և ոչ մեկի կարիքը չզգացող: Կեցությունը գնդաձև է, որպես բացարձակ փակվածության, կատարելության, ավարտունության խորհրդանիշ: Կեցության փիլիսոփայական ըմբռնումը պետք է տարբերել նրա առօրեական ըմբռնումից: Առօրյա ըմբռնմամբ կեցությունը լինելն է, գոյություն ունենալը: Ինչ գոյություն ունի, կեցություն է:

Եթե կեցություն ասելով հասկանանք ողջ գոյավորը, ապա կարող ենք առանձնացնել կեցության հետևյալ ընդհանուր ձևերը՝ **օբյեկտիվ կեցություն և սուբյեկտիվ կեցություն**: Օբյեկտիվ կեցության դրսևորումներն են.

* բնության կեցություն
* մարդու կեցություն
* հասարակության կեցություն
* ազգայիօն կեցություն:

Սուբյեկտիվ կեցության մեջ է մտնում հոգու կամ հոգեկանի կեցությունը, որի դրսևորումներ են գիտակցված և չգիտակցված հոգեկան պրոցեսները, որոնք կարող են մարմնավորվել գիտական տեսությունների, գաղափարների, իդեալների, նորմերի, գեղարվեստական ստեղծագործությունների, արժեքների մեջ և ստեղծել հոգևոր մշակույթ: Հոգևոր և նյութական մշակույթների միասնությունը ստեղծում է քաղաքակրթությունը: Հոգևորը նույնպես կեցությունը է, բայց սուբյեկտիվ, որը կարող է օբյեկտիվանալ:

Մարդու, հասարակության և ազգի կեցությաքն առնչությամբ օգտագործվում են «իսկական» և «ոչ իսկական կեցություն» հասկացությունները: Իսկական կեցությունը ազատ, ոչնչով և ոչ մեկի կողմից չպարտադրված, ինքնաբուխ կեցությունն է: Ոչ իսկականը պարտադրված, անազատ կեցությունն է, որը փոխելու երկու ուղի է հնարավոր.

ա) փոխել արտաքին աշխարհը սոցիալական հեղափոխությունների, բարեփոխումների, քաղաքական գործընթացների միջոցով և աշխարհը հարմարեցնել մեզ,

բ) փոխել սեփական ներաշխարհը՝ հարմարվել աշխարհին:

Գոյաբանության մեջ են քննարկվում նաև մատերիայի, նրա գոյության և դրսևորման ձևերի հարցերը: Փիլիսոփայական իմաստով մատերիան մարդուց դուրս և մարդուց անկախ գոյություն ունեցողն է, որն ինչ որ կերպ ազդում է մեզ վրա: Մատերիայի այս ըմբռնման հիմքում ընկած է օբյեկտիվության հատկանիշը, այսինքն՝ մատերիան այն ամենն է, ինչը գոյություն ունի անկախ որևէ մեկից:

Մատերիայի և կեցության հիմնարար հատկանիշներից է շարժումը: Շարժումը ոչ միայն մարմինների մեխանիկական տեղափոխությունն է տարածության մեջ, այլև փոփոխությունն ընդհանրապես:

Մատերիայի և առհասարակ կեցության գոյության ձևերն են տարածությունն ու ժամանակը: Տարածություն ասելով գիտության մեջ նկատի ունեն տարաձգված դատարկությունը, որում կարող են գտնվել առարկաներ: Քանի որ երկնային մարմինների միջև միշտ որոշակի քանակությամբ նյութ կա, ուստի գիտության մեջ տարածությունը դիտվում է ոչ թե մատերիայի զետեղարան, այլ ֆիզիկական էություն, որն ունի կոնկրետ հատկություններ ու կառուցվածք:

Ժամանակի բնութագրերն են՝ վիճակների հերթափոխման հաջորդականությունը, տևողությունը, պահերը: Ժամանակը շղթա է՝ անցյալ, ներկա, ապագա, սկիզբ – պրոցես -վերջ: Ժամանակը և տարածությունը աշխարհի պատկերի անբաժանելի բաղադրիչներն են, մտնում են մշակույթի, աշխարհայացքի և փիլիսոփայության մեջ, դառնում մշակութաաշխարհայացքային հիմնադրույթներ և փիլիսոփայական կատեգորիաներ:

1. ***Մատերիայի գոյության ձևերը՝ շարժում, տարածություն, ժամանակ:***

Գոյաբանության մեջ են քննարկվում նաև մատերիայի, նրա գոյության և դրսևորման ձևերի հարցերը:

Մատերիալիստական փիլիսոփայության մեջ «սուբստանցիա», «կեցություն», «մատերիա» հասկացությունները հաճախ նույնացվում են: Հին հունական փիլիսոփայության մեջ մատերիան շինանյութն է, մատերիալը, բնափիլիսոփաների մոտ՝ նյութական տարր (օդ, ջուր, հող, կրակ), այն սուբստրատը, որով ձևավորվում է ողջ գոյավորը: Որպես սուբստրատ, մատերիան նաև ատոմների համակցությունն է: Մատերիայի սուբստրատային ըմբռնումը հետագայում զարգանում է նոր ժամանակի բնագիտության մեջ:

Փիլիսոփայական իմաստով մատերիան մարդուց դուրս և մարդուց անկախ գոյություն ունեցողն է, որն ինչ որ կերպ ազդում է մեզ վրա: Մատերիայի այս ըմբռնման հիմքում ընկած է օբյեկտիվության հատկանիշը, այսինքն՝ մատերիան այն ամենն է, ինչը գոյություն ունի անկախ որևէ մեկից:

Մատերիայի և կեցության հիմնարար հատկանիշներից է շարժումը: Շարժումը ոչ միայն մարմինների մեխանիկական տեղափոխությունն է տարածության մեջ, այլև փոփոխությունն ընդհանրապես:

Մատերիայի և առհասարակ կեցության գոյության ձևերն են տարածությունն ու ժամանակը: Տարածություն ասելով գիտության մեջ նկատի ունեն տարաձգված դատարկությունը, որում կարող են գտնվել առարկաներ: Քանի որ երկնային մարմինների միջև միշտ որոշակի քանակությամբ նյութ կա, ուստի գիտության մեջ տարածությունը դիտվում է ոչ թե մատերիայի զետեղարան, այլ ֆիզիկական էություն, որն ունի կոնկրետ հատկություններ ու կառուցվածք:

Տարածություն և ժամանակ, մատերիայի գոյության հիմնական ձևերը, այսինքն՝ մատերիական [օբյեկտների](https://hy.wikipedia.org/w/index.php?title=%D5%95%D5%A2%D5%B5%D5%A5%D5%AF%D5%BF&action=edit&redlink=1) և [երևույթների](https://hy.wikipedia.org/w/index.php?title=%D4%B5%D6%80%D6%87%D5%B8%D6%82%D5%B5%D5%A9&action=edit&redlink=1) կոորդինացման ձևերը։ Պատմականորեն ձևավորվել են տարածության և ժամանակի սուբստանցային և ռելացիոն ըմբռնումները։ Ըստ առաջինի տարածություն և ժամանակ մատերիայից և մեկը մյուսից անկախ գոյություն ունեցող էություններ են։ Այսպիսի մոտեցումն սկիզբնավորվել է անտիկ ատոնիզմի շրջանակներում (դատարկ տարածություն) և ամբողջականացվել է [Նյուտոնի](https://hy.wikipedia.org/wiki/%D5%86%D5%B5%D5%B8%D6%82%D5%BF%D5%B8%D5%B6) ուսմունքում և դասական [ֆիզիկայում](https://hy.wikipedia.org/wiki/%D5%96%D5%AB%D5%A6%D5%AB%D5%AF%D5%A1) (բացարձակ տարածություն, բացարձակ ժամանակ)։ Ըստ մյուս ըմբռնման, տարածությունն արտահայտում է օբյեկտների համագոյակցության, իսկ ժամանակը՝ երևույթների հաջորդափոխման կարգը։20-րդ դարում ֆիզիկայի զարգացումը, շնորհիվ հարաբերականության տեսության (Հարաբերականության հատուկ տեսություն, [Տիեզերական ձգողություն](https://hy.wikipedia.org/wiki/%D5%8F%D5%AB%D5%A5%D5%A6%D5%A5%D6%80%D5%A1%D5%AF%D5%A1%D5%B6_%D5%B1%D5%A3%D5%B8%D5%B2%D5%B8%D6%82%D5%A9%D5%B5%D5%B8%D6%82%D5%B6)), բացահայտեց տարածության և ժամանակի, ինչպես նաև դրանց ու մատերիայի միջև գոյություն ունեցող [քանակական առնչությունները](https://hy.wikipedia.org/w/index.php?title=%D5%94%D5%A1%D5%B6%D5%A1%D5%AF%D5%A1%D5%AF%D5%A1%D5%B6_%D5%A1%D5%BC%D5%B6%D5%B9%D5%B8%D6%82%D5%A9%D5%B5%D5%B8%D6%82%D5%B6&action=edit&redlink=1)։ Բնագիտության առավել հիմնարար հասկացություններ են տարածությունը և ժամանակը։ Փիլիսոփայական մակարդակի վրա սահմանվում են որպես մատերիայի գոյության հիմնական ձևեր։ Եթե չկան մատերիա , նյութ , ուրեմն չկան տարածությունը և ժամանակը։ Մատերիան ունի հասկացություններ՝ փոփոխականություն և ժամանակ։ Տարածությունը և ժամանակը արտահայտվում են մատերիայի կառուցվածքայնությամբ և փոփոխությամբ ։ Տարածությունը սովորաբար համարվում է եռաչափ, համասեռ , իզոտրոպ՝ օժտված Էվկլիդեսյան երկրաչափությամբ։ Եռաչափությունը ունի 3 չափումներ։ Այն թե ինչո՞ւ է տարածությունը եռաչափ փորձել են բացատրել սկսած 20-րդ դարի սկզբից։ Բնության պարզագույն ուժերը հետադարձ համեմատական են հեռավորության քառակուսուն՝ պայմանավորված տարածության եռաչափ լինելով։Ժամանակի բնութագրերն են՝ վիճակների հերթափոխման հաջորդականությունը, տևողությունը, պահերը: Ժամանակը շղթա է՝ անցյալ, ներկա, ապագա, սկիզբ – պրոցես -վերջ: Ժամանակը և տարածությունը աշխարհի պատկերի անբաժանելի բաղադրիչներն են, մտնում են մշակույթի, աշխարհայացքի և փիլիսոփայության մեջ, դառնում մշակութաաշխարհայացքային հիմնադրույթներ և փիլիսոփայական կատեգորիաներ:

1. **Զարգացման հիմնախնդիրը փիլիսոփայության մեջ: Դիալեկտիկա և մետաֆիզիկա:**

### Դիալեկտիկա ([հին հուն](https://hy.wikipedia.org/wiki/%D5%80%D5%AB%D5%B6_%D5%B0%D5%B8%D6%82%D5%B6%D5%A1%D6%80%D5%A5%D5%B6).՝διαλεκτική -վիճելու արվեստ), [փիլիսոփայական](https://hy.wikipedia.org/wiki/%D5%93%D5%AB%D5%AC%D5%AB%D5%BD%D5%B8%D6%83%D5%A1) ուսմունք բնության, հասարակության և [մտածողության](https://hy.wikipedia.org/wiki/%D5%84%D5%BF%D5%A1%D5%AE%D5%B8%D5%B2%D5%B8%D6%82%D5%A9%D5%B5%D5%B8%D6%82%D5%B6) (իմացության) զարգացման առավել ընդհանուր օրինաչափությունների մասին։ «Դիալեկտիկա» տերմինը ծագել է հունարեն διαλεκτική τέχνη արտահայտությունից, որ նշանակում է բանավիճելու արվեստ, որևէ դրույթի ճշմարտության մեջ համոզելու այն եղանակը, երբ հարց ու պատասխանի միջոցով աստիճանաբար ճշգրտվում է քննարկվող դրույթը, որոշակիացվում են օգտագործվող հասկացությունները։ Այսպիսով, ճշմարտությունը ներկայանում է ո՛չ միանգամից տրված՝ բացարձակ ու վերջնական, այլ որպես ընթացք՝ հակասությունների առաջացման ու հաղթահարման միջոցով ծնվող, այսինքն՝ ոչ վերջնական, հարաբերական։ Հարաբերականության, ընթացքի ու հակասականության այս հատկանիշներով է ընդհանրացվել «դիալեկտիկա» տերմինը՝ վերագրվելու ամեն մի ուսմունքի, որն այդ հատկանիշներով է բնութագրում մեր մտածողությունը՝ մեր պնդումներն աշխարհի մասին, կամ հենց աշխարհը։ Աշխարհի նկատմամբ այդպիսի հայացք է մշակել [Հերակլիտը](https://hy.wikipedia.org/wiki/%D5%80%D5%A5%D6%80%D5%A1%D5%AF%D5%AC%D5%AB%D5%BF)․ սա «տարերային» դիալեկտիկա է, քանի որ հիմնված է անմիջական հայեցողության (դիտումների) վրա։ Ի տարբերություն Հերակլիտի, էլեական դպրոցի ներկայացուցիչները՝ կշռադատության հարց ու պատասխանի եղանակի հայտնաբերողները, աշխարհի իսկական էությունը համարել են նրա ամբողջականությունը, միասնականությունը, որը պետք է ընդունել իբրև նախապես տրված՝ այս իմաստով «անշարժ», քանի որ անվերջը (ամբողջը) չի կարող ստացվել որպես վերջավոր մասերի գումար, անընդհատը՝ դիտվել ընդհատի միակցություն, շարժումը՝ դադարի պահերի շարք։ [Զենոն Էլեացու](https://hy.wikipedia.org/wiki/%D4%B6%D5%A5%D5%B6%D5%B8%D5%B6_%D4%B7%D5%AC%D5%A5%D5%A1%D6%81%D5%AB) ձևակերպած համապատասխան ապորիաները գնահատվել են որպես «բացասական» դիալեկտիկա։ Սոփեստներն առավել ուշադրություն են նվիրել ճշմարտության հարաբերականությանը (հասկացությունների ճկունությանն ու պնդումների ոչ բացարձակությանը), օգտագործել այս հանգամանքն իրենց «համոզման արվեստում»։ Տրամաբանական ռելյատիվիստական այս ուսմունքը Հեգելն անվանել է «սուբյեկտիվ», «արտաքին» դիալեկտիկա, իսկ [Սոկրատեսի](https://hy.wikipedia.org/wiki/%D5%8D%D5%B8%D5%AF%D6%80%D5%A1%D5%BF%D5%A5%D5%BD) ու [Պլատոնի](https://hy.wikipedia.org/wiki/%D5%8A%D5%AC%D5%A1%D5%BF%D5%B8%D5%B6) դիալեկտիկան՝ «իսկական», «օբյեկտիվ», քանի որ հասկացությունների վերլուծությունը և մտքի առաջընթացը հակասությունների միջոցով ծառայում են ո՛չ թե պարզապես համոզմանը, այլ բուն առարկաների ընդհանրական էության («օրենքի», «սկզբունքի») հայտնաբերմանը։ Ստեղծված ավանդույթին համապատասխան, [Արիստոտելի](https://hy.wikipedia.org/wiki/%D4%B1%D6%80%D5%AB%D5%BD%D5%BF%D5%B8%D5%BF%D5%A5%D5%AC) տրամաբանության մեջ դիալեկտիկան առնչվում է այնպիսի մտահանգումների հետ, որոնց սոսկ տրամաբանական ձևն է ճշմարիտ (կանոնավոր), իսկ նախադրյալների ճշմարտությունն անհրաժեշտաբար չի հիմնավորված (հարաբերական է՝ պատահական, անկայուն, անցողիկ), ի տարբերություն անալիտիկայի, որը հետազոտում է ապացուցողական՝ բացարձակ ճշմարիտ կանխադրույթներից ելնող կշռադատությունը․ այս ըմբռնումն արտացոլել է նաև [Դավիթ Անհաղթը](https://hy.wikipedia.org/wiki/%D4%B4%D5%A1%D5%BE%D5%AB%D5%A9_%D4%B1%D5%B6%D5%B0%D5%A1%D5%B2%D5%A9)՝ Արիստոտելին մեկնելիս (Դաւիթ Անյաղթ, «Մեկնութիւն ի Վերլուծականն Արիստոտէլի»)։

### *Մետաֆիզիկա*

Մետաֆիզիկան փիլիսոփայության ամենավերացական բաժինն է, որն ուսումնասիրում է առավել հիմնարար, «հավերժական» հարցեր՝ կապված իրականության հետ։ Այդ հիմնարար հարցերի թվում առանձնանում են կեցության հետ կապված հարցերը, մետաֆիզիկայի այդ բաժինը կոչվում է [«օնտոլոգիա»](https://hy.wikipedia.org/wiki/%D5%95%D5%B6%D5%BF%D5%B8%D5%AC%D5%B8%D5%A3%D5%AB%D5%A1)։ Կեցության հետ կապված հարցերից են հետևյալները. «Ի՞նչն իրականում գոյություն ունի», «Ի՞նչ է նշանակում գոյություն», «Ի՞նչն է գոյությունը դարձնում հնարավոր»։ Ավելի գործնական հարցերից են՝ «Ինչու՞ գոյություն ունի աշխարհը», «Մեկ աշխա՞րհ գոյություն ունի», «Ի՞նչ է տարածությունը», «Ի՞նչ է ժամանակը» և այլն։ Օնտոլոգիա ու մետաֆիզիկա հասկացությունները երբեմն օգտագործվում են որպես հոմանիշներ, սակայն գոյություն ունեն մետաֆիզիկական հարցեր, որոնք ուղղակի կապ չունեն կեցության հետ։ Այդպիսի խնդիրներից են մասի ու ամբողջի փոխհարաբերությունների, պատճառի ու հետևանքի փոխկապվածության, ազատ կամքի վերաբերյալ հարցերը և այլն։ Այդ հարցերն ավելի շուտ վերաբերում են մետաֆիզիկային, ոչ թե օնտոլոգիային։

Հաճախ փիլիսոփայական համակարգը կառուցվում է որոշակի դավանանքի շուրջ, որն այն փորձում է ռացիոնալացնել։ Օրինակ, [քրիստոնեական](https://hy.wikipedia.org/wiki/%D5%94%D6%80%D5%AB%D5%BD%D5%BF%D5%B8%D5%B6%D5%A5%D5%A1%D5%AF%D5%A1%D5%B6_%D6%83%D5%AB%D5%AC%D5%AB%D5%BD%D5%B8%D6%83%D5%A1%D5%B5%D5%B8%D6%82%D5%A9%D5%B5%D5%B8%D6%82%D5%B6) և [իսլամական փիլիսոփայության](https://hy.wikipedia.org/wiki/%D4%BB%D5%BD%D5%AC%D5%A1%D5%B4%D5%A1%D5%AF%D5%A1%D5%B6_%D6%83%D5%AB%D5%AC%D5%AB%D5%BD%D5%B8%D6%83%D5%A1%D5%B5%D5%B8%D6%82%D5%A9%D5%B5%D5%B8%D6%82%D5%B6) սահմաններում կատարվել են [Աստծո](https://hy.wikipedia.org/wiki/%D4%B1%D5%BD%D5%BF%D5%BE%D5%A1%D5%AE) գոյությունն ապացուցելու փորձեր։ Օնտոլոգիայի այն բաժինը, որը ձգտում է այդ ձևով ռացիոնալացնել [կրոնը](https://hy.wikipedia.org/wiki/%D4%BF%D6%80%D5%B8%D5%B6), կոչվում է ռացիոնալ կամ բնական աստվածաբանություն։ Նմանապես, ռացիոնալ հոգեբանություն է կոչվում օնտոլոգիայի այն մասը, որը կառուցվում է հոգու՝ նյութական աշխարհից առանձին գոյություն ունենալու համոզմունքից։ Ավելի ընդհանուր առումով՝ ցանկացած կոսմոլոգիայի ռացիոնալիզացումը կոչվում է «ռացիոնալ կոսմոլոգիա» ։

20-րդ դարի մի շարք փիլիսոփայական ուղղություններ կասկածի տակ դրեցին մաքուր մետաֆիզիկայով զբաղվելու անհրաժեշտության հարցը։ Օրինակ, [պոզիտիվիստների](https://hy.wikipedia.org/wiki/%D5%8A%D5%B8%D5%A6%D5%AB%D5%BF%D5%AB%D5%BE%D5%AB%D5%A6%D5%B4), հատկապես՝ [տրամաբանական պոզիտիվիստների](https://hy.wikipedia.org/wiki/%D5%8F%D6%80%D5%A1%D5%B4%D5%A1%D5%A2%D5%A1%D5%B6%D5%A1%D5%AF%D5%A1%D5%B6_%D5%BA%D5%B8%D5%A6%D5%AB%D5%BF%D5%AB%D5%BE%D5%AB%D5%A6%D5%B4), ինչպես նաև այլ բնական գիտությունների բազմաթիվ մասնագետների կարծիքով, իմաստ ունի հետազոտել միայն այն հարցերը, որոնց համար իրական է վերիֆիկացման չափանիշը։ «Հավերժական հարցերի» մեծամասնությունը այսպիսի չափանիշներին չի բավարարում, ուստի մաքուր վիճակում դրանց քննարկումն անիմաստ է։ Մյուս կողմից՝ [պոստստրուկտուրալիստները](https://hy.wikipedia.org/wiki/%D5%8A%D5%B8%D5%BD%D5%BF%D5%BD%D5%BF%D6%80%D5%B8%D6%82%D5%AF%D5%BF%D5%B8%D6%82%D6%80%D5%A1%D5%AC%D5%AB%D5%A6%D5%B4), որոնք ունեն գիտության ու վերիֆիկիցացիայի մասին հակառակ պատկերացում, նույնպես քննադատում են մետաֆիզիկայի իմաստավորությունը, շարունակելով [Հայդեգերի](https://hy.wikipedia.org/wiki/%D5%84%D5%A1%D6%80%D5%BF%D5%AB%D5%B6_%D5%80%D5%A1%D5%B5%D5%A4%D5%A5%D5%A3%D5%A5%D6%80) և [Նիցշեի](https://hy.wikipedia.org/wiki/%D5%86%D5%AB%D6%81%D5%B7%D5%A5) համոզմունքը՝ համարելով և՛ մետաֆիզիկան և՛ ընդհանրապես փիլիսոփայությունը, և՛ բնական գիտությունները միայն «արևմտյան գիտակցության ժամանակավոր խոտորում» ։

Քննադատների կարծիքների այսպիսի ցրվածությունը թողնում է մետաֆիզիկային խուսավարման լայն տարածք, և ընդհանրապես վերջին հարյուր տարվա ընթացքում հետաքրքրությունը դեպի մետաֆիզիկան աճում է։ Մետաֆիզիկական հետազոտությունները կատարվում են փիլիսոփայական տարբեր ոլորտներում, օրինակ՝ գիտության, լեզվի, մշակույթի փիլիսոփայության մեջ։ Ժամանակակից մետաֆիզիկան իրենից ներկայացնում է մասնագիտացած գաղափարախոսություն, որտեղ կատարվում են որոշ պատասխանելի հարցերի՝ «հավերժական» հարցերից տարանջատման փորձեր։

1. **Կեցության համընդհանուր կապերը (եզակի և ընդհանուր, էություն և երևույթ):**

Կեցությունն ունի բազմաթիվ կապեր և հարաբերություններ: Կեցության մեջ կապերը հանդես են գալիս մասնավոր, ընդհանուր և համընդհանուր ձևերով: Եթե կեցության մասնավոր և ընդհանուր կապերը բացահայտվում և ուսումնասիրվում են բնական գիտությունների կողմից, ապա կեցության համընդհանուր կապերը բացահայտվում և ուսումնասիրվում են փիլիսոփայության կողմից: Կեցության համընդհանուր կապերն են եզակին և ընդհանուրը, երևույթը և էությունը, պատճառը և հետևանքը, ամբողջը և մասը, հնարավորը և իրականը, պատահականը և անհրաժեշտը: Աշխարհում գոյություն ունեցող ցանկացած երևույթ կարող ենք բացատրել, մեկնաբանել վերոհիշյալ համընդհանուր կապերի փոխհարաբերության մեջ: Առաջինը՝ եզակին և ընդհանուրը, համընդհանուր օրինաչափության ժամանակ, որքանով այն գործում է ամենուրեք: Եզակին գիտության մեջ միջոց է ընդհանուրը հասկանալու համար: Փիլիսոփայական մտածողությունը միշտ անցում է կատարում եզակիից դեպի ընդհանուրը, երևույթից դեպի էությունը և այսպես շարունակ: Երևույթի միջոցով բացահայտվում է էությունը: Երևույթն օբյեկտիվորեն գոյություն ունի, իսկ էությունը անտեսանելի է: Այն կարող է բացահայտվել միայն վերացական մտածողության շնորհիվ: Որքան բարդ է երևույթը, այնքան բարդ և դժվար է էության ճանաչողությունը: Մարքսը իրավացիորեն նկատել է, որ եթե երևույթը և էությունը համընկնեն, ապա ամեն մի գիտություն ավելորդ կդառնար, առավել ևս փիլիսոփայությունը: Երևույթը ճանաչվում է, երբ բացահայտվում է նրա էությունը:

1. **Կեցության կառուցվածքային կապերը (ամբողջ և մաս, ձև և բովանդակություն):**

Կեցությունը միասնական է այնքանով, որքանով ամեն ինչ կապված են միմյանց հետ և գտնվում են փոխազդեցության մեջ: Փոխազդեցությունը կեցության համընդհանուր կապ և հարաբերություն է: Դրա էությունը մի երևույթի և´կախվածությունն է մյուսից, և´ փոխադարձ պայմանավորվածությունը և´ փոխադարձ ներգործությունը: Փիլիսոփայական իմաստով իրականությունը գոյություն ունեցող կեցությունն է, օբյեկտիվ ռեալականությունը իր կոնկրետ դրսևորման բոլոր կողմերով, մասերով և մակարդակներով դրանց ամբողջականության և միասնության մեջ: Հեգելը իր ժամանակին իրականությունը սահմանել է. «ներքինի և արտաքինի, էության և գոյության անմիջական միասնություն»:

**«Ամբողջ» և «Մաս»** կատեգորիաները հոմանիշ են համակարգ և տարր հասկացություններին և բովանդակությամբ մոտ են իրար: Բանն այն է, որ ամբողջը բացական չունեցող, բնությունից տրված բոլոր մասերի հանրագումարն է: Դեռևս Արիստոտելը նկատել է, որ ամբողջը այն է, որը այնպես է ներառում իրեն ընդգրկող իրերը, որոնք կազմում են ինչ որ մեկ բան:

Բայց ոչ ամբողջը և ոչ էլ մասը ամբողջովին չեն համընկնում համ ակարգ և տարր հասկացություններին: Ամբողջի բովանդակությունը սահմանափակ և մակերեսային է համակարգ հասկացության բովանդակության համեմատ: Նույնը վերաբերում է նաև մաս-տարր հարաբերությանը: Մյուս կողմից համակարգ-տարր հարաբերակցությունը օբյեկտիվ կեցության կազմակերպման ամենատարբեր կառուցվածքային մակարդակների հարաբերակցություն է, այնինչ ամբողջ-մաս հարաբերությունը՝ միմիայն միևնույն կառուցվածքային մակարդակային հարաբերակցություն:

Մասը իմաստ ունի միայն տվյալ ամբողջի մեջ և միայն իր ամբողջի նկատմամբ ունեցած հարաբերության շրջանակներում: Մասը ամբողջի մեջ հարաբերականորեն ինքնուրույն է և կատարում է իր դերը: Ամբողջի և մասի հարաբերության մեջ նկատվում է երկակի դիրքորոշում: Մի դեպքում գերագնահատվում է ամբողջի դերը մասի նկատմամբ (հոլիզմ), մեկ ուրիշ տեսանկյունից՝ մասի տեղն ու դերը ամբողջի համար (մերիզմ): Այս հայեցակետից ամբողջ-մաս հարաբերակցությունը ներկայացվում է որպես հակադրությունների հարաբերակցություն: Դրանք ոչ միայն համընկնման, այլև հակադիր կատեգորիաներ են: Մասը ամբողջի մեջ նաև ինքնուրույնություն ունի և կատարում է սեփական դերը՝ էական-հիմնական կամ ոչ էական-երկրորդական: Բայց և ամբողջն է ղեկավարում նրա դերակատարությունը: Ամբողջի և մասի հակասականության վերաբերյալ մերիզմի և հոլիզմի հայեցակետերը արտահայտվում են հետևյալ դատողությունների միջոցով: Ամբողջն ավելին է, քան մասերի գումարը: Բայց այստեղ պետք է նկատի ունենալ այն հանգամանքը, թե, արդյոք դրան մոտենում ենք քանակակա?ն, թե՞ որակական չափանիշներով: Քանակական տեսանկյունիցֆ ամբողջը մասերի գումար է: Որակական առումով ամբողջը ավելին է, այն նոր էություն է, որը ստացվում է մասերի փոխազդեցության հետևանքով:

**Բովանդակություն և ձև**: Օբյեկտիվ աշխարհի կառուցվածքայնության առավել խորը և բազմակողմանի արտահայտություններ են բովանդակությունը և ձևը: Այս կատեգորիաների միջոցով ավելի են կոնկրետացվում և հարստացվում մեր գիտելիքները կեցության կառուցվածքայնության մասին:

«Բովանդակություն» և «Ձև» կատեգորիաները լրացնում են կառուցվածքային այն բացը, բացահայտում այն տարրերը և մասերը, որոնք չէին կարող արտահայտվել «կառուցվածք-տարր» և «ամբողջ-մաս» կատեգորիալ շարքի միջոցով: Կառուցվածքայնության առումով բովանդակությունը ընդգրկում է ամեն ինչ, ամեն մի մանրուք՝ սուբստրատ, տարր, մաս, կապ, հարաբերություն, զարգացման միտումներ, պրոցեսներ: Բովանդակությունը բոլոր հատկությունների, տարրերի ու մասերի, կապերի ու հարաբերությունների ամբողջականություն է, որոնք մասնակցում են նրա կյազմավորմանը:

«Ձև» կատեգորիան բազմանշանակ է: Այն օբյեկտի բովանդակության կառուցվածքային արտաքին՝ տեսանելի և ներքին՝ թաքնված արտահայտությունն է, նրա կապերի հարաբերականորեն կայուն համակարգն է: Ձևը բովանդակություն կազմակերպող եղանակ է և օժտված է ներքին ակտիվությամբ: Այն կազմակերպում է հենց տվյալ, բայց ոչ թե ինչ-որ բովանդակություն: Սովորաբար ամեն մի բովանդակության համապատասխանում է իր ձևը, որոնք գտնվում են համապատասխանության մեջ: Առաջացող կոնֆլիկտը լուծվում է հին ձևի վերացմամբ և նոր բովանդակության համապատասխան, նոր ձևի առաջացմամբ: Ձևի ներքին ակտիվությունը, այնուամենայնիվ, անտարբեր չէ նոր բովանդակության ձևավորման գործընթացում: Այն օժտված է ինքնազարգացմամբ և ինքնափոփոխելիությամբ: Երբ ձևի կառուցվածքային այս կամ այն կողմը հնանում է, ապա դրա փոխարեն ստեղծվում են նորերը: Ձևամոլությունը կործանարար է բովանդակության համար, քանի որ ձևը բովանդակության կառուցողական կողմն է, ոչ թե բովանդակության արտահայտությունը: Ճիշտ է, ձևի կատարելությունը ինչ որ բան ասում է, բայց առանց բովանդակության այդ կատարելությունը ոչինչ չի նշանակում:

1. **Կեցության պատճառական կապերը (պատճառ և հետևանք, անհրաժեշտություն և պատահականություն):**

Դետերմինիզմի փիլիսոփայական բովանդակության հիմքում ընկած են պատճառականությունը, օրինաչափությունն ու անհրաժեշտությունը և պատահական չէ՝ որ նրա բովանդակությունը կոնկրետացնում է «Օրենք և օրինաչափություն», «Պատճառ և հետևանք», «Անհրաժեշտություն և պատահականություն», «Հնարավորություն և իրականություն» կատեգորիաների և դրանց կատեգորիալ շարքերի միջոցով: Դետերմինիզմի միջուկը պատճառականությունն է՝ բոլոր երևույթների պատճառական պայմանավորվածությունը: Օբյեկտիվ իրականության կապերի բազմազանության մեջ առանձնանում է կապերի միշղթա, որի շնորհիվ ծագում, առաջանում և ձևավ որվում է ինչ որ նոր երևույթ: Ծագման ու ոչնչացման այդ անվերջ հաջորդականության հիմքում ընկած են որոշակի գործոններ, որոնք որոշակի պայմանների առկայության դեպքում դառնում են փոփոխելիություն՝ մի երևույթից մեկ այլ երևույթին անցման սնուցող աղբյուրներ և պատճառներ: Անցման այդ անհրաժեշտությունն իրականանում է պատճառականության սկզբունքով, համաձայն որի՝ աշխարհի բոլոր երևույթները պատճառականորեն կապված են միմյանց հետ և նրանցից մեկը ծնում, առաջացնում է մյուսը: Դրանցից մեկը հանդես է գալիս որպես պատճառ, մյուսը՝ հետևանք: Պատճառականության սկզբունքի արտահայտման հիմնական ձևը պատճառահետևանքային փոխազդեցություններն են: Դրանք իրենց համընդհանուր բովանդակությամբ ծագումնաբանական-գենետիկական կապեր են, որոնց շարժման ընթացքում այն երևույթը, որը անհրաժեշտաբար ծնում-առաջացնում է միայլ երևույթ, կոչվում է պատճառ, իսկ արդյունքում առաջացած երևույթը՝ հետևանք: Պատճառը այն երևույթն է, որը կյանքի է կոչում մի այլ երևույթ: Այդ ընթացքը ունի որոշակի ուղղվածություն՝ պատճառից դեպի հետևանք: Հնարավոր է, որ միևնույն պառճառը առաջացնի մի շարք հետևանքներ (երկրաշարժերի օրինակը) կամ էլ հակառակը՝ պատճառների բազմությունը առաջացնի մի հետևանք (մահվան օրինակը): Սովորաբար դրանք ընթանում են պատճառից դեպի հետևանք և անդառնալի են: Սրանք արտադրող-ստեղծող-առաջացնող-ծնող պատճառներ են:

Դետերմինացիոն կապերի և պատճառահետևանքային գործառույթների ընթացքում անհրաժեշտությունն ու պատահականությունը իմացական կարևորագույն կատեգորիաներ են: Դրանք արտացոլում են որևէ հետևանքի «անհրաժեշտ-օրինաչափ» և «անօրինական-պատահական» ծագումը: Անհրաժեշտությունը պատճառահետևանքային կապերի անխուսափելի ընթացքը արտահայտող էություն է, օրենք և օրինաչափություն է: Այն բխում է իրերի էությունից և արտահայտում է պատճառական կապերի այն կողմը, որոնք պարտադիր պետք է հանգեցնեն որոշակի հետևանքի: Պատահականությունը ինչ որ հիմք և պատճառ ունի, բայց դրանք ոչ թե իրերի ներքին էությունից է բխում, այլ արտաքին հանգամանքներից: Գիտությունն ապացուցել է, որ պատճառահետևանքային կապերից դուրս պատահականություն չկա: Պատահականությունը անհրաժեշտության դրսևորման ձև է, որը նկատելի է, երբ փորձում են վերլուծել լրիվ պատճառի և անհրաժեշտության դրսևորման բոլոր պայմանների ամբողջությունը: Ուսուցողական նպատակով քննարկենք հետևյալ օրինակը: Դպրոց հաճախելիս երեխան անհրաժեշտաբար պետք է անցնի փողոցը: Բայց անցնելու պահին նա պատահականորեն վրաերթի է ենթարկվում: Այս իրադարձության պատճառահետևանքային կապերի մեջ անհրաժեշտն այն է, որ երեխան պետք է պարտադիր անցներ փողոցը: Բայց այն հանգամանքը, որ նա անզգույշ է եղել, չի հետևել լուսային ազդանշանին, կամ վարորդն է գերազանցել արագությունը, և բազմաթիվ այլ հանգամանքներ, որ առաջացրել են այդ հետևանքը, ցայտուն ապացուցում է պատահականության կապը անհրաժեշտության հետ: Պատահականը ծագում է ոչ թե ոչնչից, այլ իր «անհրաժեշտությունից»՝ որպես չնախատեսված, բայց այդ իրադարձության հետ սերտ կապերի մեջ գտնվող միջնորդավորված, անուղղելի, կամ պատահական կապերից:

Անհրաժեշտությունն ու պատահականությունը անհրաժեշտության պատճառական կապերի դիալեկտիկական ամբողջություն են: Չկա անհրաժեշտություն, առանց պատահականության և հակառակը:

1. **Արտացոլում, գիտակցությունը որպես արտացոլման բարձրագույն ձև:**

***Արտացոլման տեսակետ***: Վերջին շրջանում «արտացոլման» փոխարեն օգտագործվում է «ինֆորմացիոն փոխազդեցություն» հասկացությունը: Ըստ արտացոլման տեսակետի՝ ողջ բնությունն օժտված է ոչ թե գիտակցելու, այլ արտացոլման հատկությամբ: Առաջանալով փիլիսոփայության մեջ՝ արտացոլման գաղափարը թափանցեց կոնկրետ գիտություններ և դարձավ ժամանակակից գիտության ամենահիմնարար հասկացություններից մեկը (քանի որ գիտակցության հիմնախնդրի առաջացման գիտական համեմատաբար հաջողված բացատրության փորձը ներկայացնում է արտացոլման տեսությունը):

Արտացոլումը երկու համակարգերի այնպիսի փոխհարաբերությունն ու փոխազդեցությունն է, երբ մի համակարգում (արտացոլվող) տեղի ունեցող փոփոխությունները համանման (համարժեք) փոփոխություններ են առաջացնում մյուս (արտացոլվող) համակարգում: Կապը երկու համակարգերի միջև իրականանում է տեղեկատվության միջոցով:

Գիտակցության առաջացման հիմնախնդրի հետ կապված՝ գիտական գրականության մեջ քննարկվում են արտացոլման ձևերի էվոլյուցիան՝ օրգանական աշխարհից սկսած, որովհետև այս դեպքում կարևորը ոչ թե օբյեկտների սոսկական ազդեցությունն է, այլ ազդեցության հետևանքով ազդվող օբյեկտի վարքագծի փոփոխությունը, ինչը չի դիտվում անօրգանական աշխարհում: Արտացոլման ընթացքում տեղեկատվությունը պետք է ազդող ուժ դառնա գործողության, միջավայրում կողմնորոշվելու, սեփական վարքագիծը կազմակերպելու գործում: Նման երևույթներ դիտվում են միայն օրգանական աշխարհում: Այստեղ է, որ արտացոլումը դառնում է տեղեկատվական փոխազդեցություն:

Օրգանական աշխարհում արտացոլման առաջին ձևը գրգռականությունն է, որը կենսաբանական ազդեցությանը արձագանքելու օրգանիզմի հատկությունն է: Գրգռականության պարզագույն ձև է այն, երբ բույսերը արձագանքում են լույսին և ստվերին, փոխում են ջերմությունը:

Կենդանական աշխարհի առաջացմամբ ձևավորվում է վարքագիծը, փոխվում արտացոլման բնույթը և առաջանում է զգայականությունը: Եթե գրգռականությունը հատուկ է նաև բույսերին, ապա զգայականությունը բնորոշ է միայն կենդանուն: Զգայականությունն առաջանում է նյարդային համակարգի ձևավորմամբ:

Արտացոլման համեմատաբար բարդ աստիճան է բնազդը, որը ժառանգական վարքագիծ է, միևնույնը տվյալ տեսակին պատկանող բոլոր կենդանիների համար: Բայց բնազդը միշտ չէ, որ նպատակահարմար վարքագիծ է: Վարքագծի ավելի բարդ աստիճանը ռեֆլեքսային գործունեությունն է, որը հանդես է գալիս պայմանական և ոչ պայմանական ձևերով:

Գիտակցությունը՝ որպես արտացոլման բարձրագույն ձև, ունի հասարակական բնույթ, իրականության նպատակաուղղված, միջնորդավորված արտացոլումն է: Գիտակցությանը բնորոշ են վերացարկումը, կանխատեսումը, ստեղծագործական ակտիվությունը: Գիտակցության միջոցով մարդը կարող է առարկան դուրս քաշել անցյալից, համեմատել ներկայի հետ, հեռավոր առարկան մտովի մոտեցնել և համեմատել մոտիկում գտնվողի հետ, ստեղծել իրականության տեսական մոդելը, դուրս գալ ժամանակատարածային սահմանափակումներից: Այս բոլորից զուրկ է կենդանին: Շատ գիտնականներ այն տեսակետն են հայտնում, որ գիտակցությունը բնորոշ է միայն մարդուն, իսկ նախագիտակցական վիճակը՝ կենդանիներին:

1. **Գիտակցականը և անգիտակցականը մարդու հոգեկանում:**

Գիտակցականը, անգիտակցականը և վերգիտակցականը կարելի է դիտել որպես հոգեկանի դրսևորման տարբեր փուլեր:Անգիտակցականի դեպքում մարդը իրեն հաշիվ չի տալիս հոգեկան պրոցեսների բնույթի և բովանդակության մասին, նրանց նշանակությունը մնում է չպարզաբանված: Իսկ եթե դա առկա է, ապա մենք գործ ունենք գիտակցականի հետ:

Հոգու մասին պատկերացումները ձևավորվել են 30-40 հազար տարի առաջ և հանդես եկել հոգեպաշտական (անիմաստական) հավատալիքների ձևով, ըստ որի՝ հոգին բնակվում է մարմնում. այն կարող է այնտեղից հեռանալ և վերադառնալ (երազի մեկնաբանությունը) կամ չվերադառնալ (այսպես էր մեկնաբանվում մահը): Հոգին կարող է ապրել մարմնի մահից հետո, տեղափոխվել այլ աշխարհ կամ այլ մարմին: Հոգին է համարվում մարմնին շունչ, կենդանություն տվող սկիզբը: Մարմինը զրկվում է կյանքից, երբ այնտեղից հեռանում է հոգին: Այս պատկերացումները ամբողջական կերպարանք են ստանում ազային և համաշխարհային կրոններում: Մարմինը մեղավոր է ու մահկանացու, հոգին՝ անմեղ ու անմահ: Հոգու մասին առաջին պատկերացումները եղել են սնահավատական:

Նոր ժամանակից սկսած աշխարհիկ և գիտական մտքում օգտագործվում է ոչ թե «հոգի», այլ «հոգեկան» («պսիխե») հասկացությունը՝ որպես մարդու ներաշխարհ, իբրև գիտակցական (նաև ինտելեկտուալ) և անգիտակցական ապրումների, ցանկությունների և պրոցեսների համախմբություն:

Գիտակցության առաջացման վերաբերյալ գոյություն ունեն բազմաթիվ տեսակետներ.

1. «Գռեհիկ» մատերիալիզմի տեսակետ,
2. Հիլոզոիզմի (հունարեն՝ առարկա և կյանք) տեսակետ,
3. Արտացոլման տեսակետ: Արտացոլումը երկու համակարգերի այնպիսի փոխհարաբերությունն ու փոխազդեցությունն է, երբ մի համակարգում (արտացոլվող) տեղի ունեցող փոփոխությունները համանման (համարժեք) փոփոխություններ են առաջացնում մյուս (արտացոլվող) համակարգում: Կապը երկու համակարգերի միջև իրականանում է տեղեկատվության միջոցով:

Հոգեկանը բաղկացած է գիտակցությունից և անգիտակցականից: Գիտակցությունն իրականությանն ուղղված արտացոլումն է, որի միջոցով կարգավորվում է վարքագիծը: Գիտակցությունը ոչ միայն գիտելիք է աշխարհի մասին, այլև վերաբերմունք աշխարհի նկատմամբ: Ինչպես նշանավոր հոգեբան Ռուբինշտեյնն է նկատում՝ գիտակցության մեջ տրվում է ոչ միայն գիտելիքը, այլև ցավն աշխարհի հանդեպ: Գիտակցության բնութագրերն են՝ ակտիվությունը, ինքնագիտակցումը, նպատակաուղղվածությունը և այլն:

***Մտածողությունը գիտակցության բարձրագույն աստիճանն է: Մտածողությունն իրականության ակտիվ, նպատակաուղղված, միջնորդավորված և ընդհանրացված արտացոլումն է:***

Մտածողությունը սահմանվում է նաև որպես առարկաների պատկերների հետ գործողություններ կատարելու գործընթաց (պրոցես): Քանի որ պատկերները լինում են զգայական և հասկացային, այդ պատճառով մտածողությունը սհմանվում է որպես գիտակցական պրոցես, որը գործողություն է կատարում զգայական-տեսանելի և հասկացային պատկերների հետ: Մտածողության անհրաժեշտությունը զգացվում է այն ժամանակ, երբ կենսագործունեության ընթացքում ի հայտ են գալիս նոր հանգամանքներ, որոնք նախկին միջոցներով չեն լուծվում: Մտածական գործունեության օգնությամբ մեզ հաջողվում է ստեղծել, բացահայտել, գտնել, հայտնագործել նոր միջոցներ՝ նպատակին հասնելու, խնդիրը լուծելու, հայտնագործելու համար: Առանձնանում են մտածողության տեսական և գործնական ձևերը:

Մտածողության համակարգում առանձնացվում են դատողականությունը և բանականությունը: Դատողականությունը տրամաբանական հասկացման ցածր աստիճանն է, բանականությունը՝ բարձրը: Կարելի է առանձնացնել երրորդ (բարձրագույն) աստիճանը՝ ռեֆլեքսային, որը փիլիսոփայական մտածողության բնորոշ ձևն է: Մարդկանց մտածողությունը տարբերվում է ինքնուրույնությամբ, ճկունությամբ, ճոխությամբ, ընդգրկման մասշտաբայնությամբ և այլն:

Մտածողությունը սերտորեն կապված է լեզվի հետ: Միտքն արտահայտվում է լեզվով, և լեզուն մտքի արտահայտման ձևն է: Լեզվի միջոցով հնարավոր է դառնում գիտելիքի պահպանումը և փոխանցումը սերնդից սերունդ: Լեզվի միջոցով տեղի է ունենում անցում իմացության զգայական աստիճանից բանականին: Մտածողության և լեզվի կապն այնքան սերտ է, որ անվանում են լեզվամտածողություն: Ազգային լեզվամտածողության ձևավորման կարևորագույն պայմաններն են մայրենի լեզվով հաղորդակցվելը, էթնիկ միջավայրում բնակվելը և այդ մշակույթը տիրապետելը, դաստիարակությունը և այլն:

Անգիտակցականը հոգեկան այն երևույթների, վիճակների և գործողությունների համախումբն է, որը գտնվում է բանականության ոլորտից դուրս, որը տվյալ պահին ենթակա չէ գիտակցության վերահսկողությանը: Անգիտակցական հոգեկան գործընթացների մեջ են մտնում բնազդը, հմտությունը, մեխանիկական գործողությունները: Գիտակցականի և անգիտակցականի միջև անջրպետ գոյություն չունի: Երբեմն խիստ դժվար է ասել, թե որտեղ է վերջանում գիտակցականը և սկսվում անգիտակցականը կամ հակառակը: Օրինակ՝ հմտությունը և մեխանիկական գործողությունները սկզբում հանդես են գալիս որպես զուտ գիտակցական գործոններ, հետո են դառնում անգիտակցական: Ջութակահարը, դաշնակահարը, ասմունքողը օրեր, շաբաթներ շարունակ գիտակցական, նպատակամղված, երբեմն տառապալից աշխատանք են կատարում, որպեսզի սովորեն, յուրացնեն տեքստը, իսկ յուրացնելուց հետո այլևս չեն մտածքւմ նոտաների, տեքստի հաջորդականության մասին, այլ այդ ամբողջը կատարում են անգիտակցականի մակարդակում: Անգիտակցականը հիշողության մեծ պահեստարան է: Գիտնականները պարզել են, որ մեզանից յուրաքանչյուրն ամեն վայրկյան արտաքին աշխարհից ստանում են 25-100 հազար բիտ տեղեկատվություն, որոնցից գիտակցվում է ընդամենը 75-100-ը, մնացածը պահպանվում է մեր հոգեկանի անգիտակցական շերտում:

Հոգեկանի երկու երևույթները՝ հույզերն ու ինտուիցիան, պատկանում են միաժամանակ գիտակցական և անգիտակցական ոլորտներին: Անգիտակցական գործընթացներն ունեն նպատակահարմար բնույթ և իրականացնում են պաշտպանիչ գործառույթ, որովհետև ուղեղն ազատում են մշտական լարվածությունից: Անգիտակցականն իրականացնում է նաև մարդկանց գործողությունների ավտոմատացված գործառույթ:

Հոգեկան, գիտակցական գործընթացների հետ է կապվում իդեալականը, որի ըմբռնման խնդրում կան տարակարծություններ: Իդեալականը այն է, ինչ բնության մեջ գոյություն չունի, այն իրականացվում է գործնականում (օրինակ՝ հացի իդեալական պատկերը առաջանում է սոված մարդու կամ հացթուխի մտապատկերում, գինու շշի պատկերը՝ գինեգործի կամ հարբեցողի մտապատկերում):

1. **Իմացության կառուցվածքը: Զգայական և ռացիոնալ ճանաչողություն:**

Իմացության դերը փիլիսոփայության մեջ առաջին պլան մղվեց Նոր ժամանակից, երբ փիլիսոփայությունը կողմնորոշվեց դեպի բնագիտությունը և մշակելով գիտական իմացության մեթոդներն ու ձևերը, փորձեց օգտակար լիմել վերջինիս: Աշխարհաճանաչողության հարցերը փիլիսոփաների ուշադրության կենտրոնում եղել են միշտ, բայց «իմացության տեսություն» հասկացությունը փիլիսոփայության մեջ էմտել 1854թ. շոտլանդացի փիլիսոփա Ջ,Ֆերարի կողմից:

Իմացությունը տեղեկատվական – ճանաչողական գործունեություն է, որը պատմականորեն առանձնացել է պրակտիկ գործունեությունից: Որպեսզի իմացության գործընթաց իրականանա, անհրաժեշտ են հետևյալ ճանաչողական իմաստ պարունակող բաղադրիչները.

1. **Իմացության օբյեկտ**, որն այն ամենն է, ինչ ներառված է ճանաչողական իրավիճակի մեջ և հանդես է գալիս որպես տեղեկատվության աղբյուր:
2. **Իմացության սուբյեկտ**, որը իմացության գործընթացի մեջ ներառված անհատն է, կոլեկտիվը, հասարակությունը, որը ձգտում է ճանաչել օբյեկտը: Իմացության գործընթացում օբյեկտն այն է, ինչը ճանաչում են, իսկ սուբյեկտը ճանաչողն է: Փիլիսոփայության պատմության մեջ օբյեկտի և սուբյեկտի ըմբռնումների և փոխհարաբերության հարցերի շուրջ սկզբունքային պայքար է ընթացել մատերիալիզմի և հատկապես սուբյեկտիվ իդեալիզմի միջև:
3. Տեղեկատվության հոսք օբյեկտից սուբյեկտ, որին անվանում ենք տեղեկատվական միջնորդ: Օբյեկտը, սուբյեկտը և տեղեկատվական միջնորդը միասին վերցրած կոչվում են իմացաբանական իրավիճակ: Առանց այդ տարրերի առկայության ճանաչողական որևէ գործընթաց հնարավոր չէ:

Օբյեկտի ազդեցությունը սուբյեկտի վրա նյութական է:

Իմացությունը մեկ միասնական գործընթաց է, որում զգայական (իմացության առաջին) և բանական՝ ռացիոնալ (երկրորդ) աստիճանները հանդես են գալիս միասնաբար: Դժվար է պնդել, թե մարդու կյանքում կա մի տարիք կամ տարիքային փուլ, որում իմացությունը կատարվում է միայն մեկ մակարդակով (զուտ զգայական կամ զուտ բանական): Իմացության զգայական աստիճանի առաջին տարրը զգայությունն է, որը մեզ պատկերացում է տալիս առարկայի առանձին հատկությունների (համ, հոտ, գույն և այլն) մասին: Զգայությունները ճանաչողության պարզագույն և ելակետային տարրերն են ոչ միայն զգայական, այլև ողջ գիտակցության ու ճանաչողության համար: Առանձնանում է զգայությունների 3 դաս.

1. Զգայություններ, որոնք առաջանում են արտաքին ազդեցություններից: Դրանք գտնվում են մարմնի մակերեսին (էքստերորեցեպտիվներ):
2. Զգայություններ, որոնք տեղեկություններ են հաղորդում օրգանիզմում տեղի ունեցող պրոցեսների մասին (ինտերորեցեպտիվներ):
3. Զգայություններ, որոնց միջոցով ուղեղը տեղեկություն է ստանում մարմնի զանազան հատվածների շարժման և դիրքի մասին (պրոպրիորեցեպտիվներ):

Քանի որ զգայություններն աշխարհի ճանաչողության ամենասկզբնական, ելակետային տարրերն են, ուստի իմացության տեսության և առհասարակ փիլիսոփայության սկզբունքային հարցերից մեկը դառնում է այն, թե որքանով են հավաստի դրանց տվյալները, հաղորդած տեղեկատվությունը:

Զգայական ճանաչողությունը հատուկ է նաև կենդանիներին: Նրանք էլ են տեսնում, կողմնորոշվում տարածության մեջ, հիշում: Բայց եթե կենդանիների ճանաչողությունը սկսվում ու ավարտվում է զգայական աստիճանով, ապա մարդու մեջ ավելանում է բանական աստիճանը, որից զուրկ է կենդանին:

Իմացության երկրորդ, ավելի բարձր աստիճանն անվանում են բանական աստիճան՝ հիմք ընդունելով հայ փիլիսոփայական գրականության մեջ ընդունված ավանդույթը: Իմացության բանական աստիճանը առաջանում է զգայականի հիմքի վրա և մշակում, ընդհանրացնում, ճշգրտում է զգայական աստիճանի տվյալները: Իմացության բանական աստիճանի տարրերն են.

1. Հասկացությունը՝ Հասկացությունն առարկայի կամ միևնույն դասին պատկանող առարկաների էական և ընդհանրական հատկանիշների արտացոլումն է (բնութագրությունը):
2. Դատողություն՝ դատողությունը մտքի ձև է, որն ինչ-որ բան է հաստատում կամ ժխտում: Դատողությունն արտահայտվում է նախադասությամբ: Դատողությունները լինում են ճշմարիտ կամ կեղծ:
3. Մտահանգում՝ մտահանգումը նախորդ դատողություններից նոր դատողություն բխեցնելու ձևն է: Ըստ բխեցման եղանակի՝ առանձնացվում են դեդուկտիվ և ինդուկտիվ մտահանգման ձևերը: Դեդուկտիվը այն է, երբ առավել ընդհանուր գիտելիքից բխեցվում է պակաս ընդհանուրը, անցում է կատարվում մասնակի, կոնկրետ գիտելիքին: Ինդուկտիվի դեպքում պրոցեսն ընթանում է հակառակ ուղղությամբ՝ կոնկրետ գիտելիքից անցում է կատարվում դեպի առավել ընդհանուր գիտելիքին:

Իմացության բանական աստիճանը, ի տարբերություն զգայականի, վառ ու գունեղ չէ, բայց խորքային է, որովհետև նրա միջոցով մարդը ճանաչում է էությունը, անտեսանելին, զգայական-ակնառու արտացոլման տեսադաշտից դուրս գտնվողը, ձևակերպում է կատեգորիաներ, բացահայտում օրենքներ և օրինաչափություններ, ստեղծում աշխարհի գիտական-տեսական պատկերը:

1. **Ճշմարտության փիլիսոփայական ըմբռնումը: Ճշմարտություն և մոլորություն:**

Իմացության տեսության, առհասարակ ճանաչողության, առավել ևս գիտական ճանաչողության կարևորագույն խնդիրներից է ճշմարտության հիմնախնդիրը: Հայեցակարգային առումով ճշմարտության երկու ըմբռնում գոյություն ունի՝ էքզիստենցիալ-գոյութենական (ոչ մետաֆիզիկական-գոյաբանական իմաստով, որի դեպքում ճշմարտությունը թաքնված չէ, այն պարզապես պետք է տեսնել) և իմացաբանական-իմաստաբանական (էպիստեմոլոգիական), որը ձևակերպել է Արիստոտելը: Ըստ Արիստոտելի՝ ճշմարտությունը գիտելիքի մեջ իրականության ճշգրիտ և հավաստի արտացոլումն է կամ ավելի պարզ՝ ճշմարտությունը մեր գիտելիքների համապատասխանությունն է իրերի իրական դրությանը:

Եթե գիտելիքը համապատասխանում է առարկային, ճշմարիտ է, իսկ եթե չի համապատասխանում, ուրեմն կեղծ է: Համապատասխանությունը դիտվում է գիտելիքի և զգայության տվյալների, իմացության զգայական և բանական աստիճանների տվյալների հարաբերակցության դեպքերում:

Ճշմարտությունը իրականության իդեալական վերարտադրությունն է մարդու գիտակցության մեջ այնպես, ինչպես այն գոյություն ունի ճանաչող սուբյեկտից դուրս և անկախ: Ճշմարտությունն օբյեկտիվորեն հավաստի և պրակտիկայում հաստատված իրականության արտացոլումն է, որն արտահայտվում է հաստատական կամ ժխտողական դատողություններում, որոնք մտցվում են գիտական տեսության մեջ: Սերտ կապ գոյություն ունի ճշմարտության և գիտելիքի միջև: Ցանկացած ճշմարտություն գիտելիք է: Բայց ցանկացած գիտելիք դեռ ճշմարտություն չէ:

Գիտությունը հիմնականում գործ ունի հարաբերական ճշմարտության հետ, որն իրականության, առարկայի, ուսումնասիրվող օբյեկտի մասին ոչ սպառիչ, ոչ լրիվ գիտելիքն է: Ճշմարտության հարաբերականության պատճառով ճշմարտության մշտական ուղեկիցներն են դառնում հավատը և մոլորությունը: Առանց հավատի՝ որևէ գիտություն զարգանալ չի կարող: Գիտության պատմությունը ցույց է տալիս, որ ճշմարիտ (երբեմն բացարձակ ճշմարիտ) համարված գիտելիքները մոլորություն են և հակառակը՝ գիտական որոշ ճշմարտություններ ծնվում են մոլորությունից: Մոլորությունը պատմականորեն պայմանավորված է բնության վրա մարդու ունեցած իշխանության, պրակտիկայի և իմացության սահմանափակություններով: Ինչքան մեծանում է մարդու տիրապետության աստիճանը բնության և հասարակության տարերային ուժերի վրա, այդքան սահմանափակվում է մոլորությունների շրջանակը և այն դառնում է հարաբերականորեն հաղթահարելի: Բայց մոլորությունն ամբողջությամբ հաղթահարելի չէ, որովհետև մարդը բացարձակ ճշմարտությանը երբեք հասու չի դառնա:

Ճշմարտության մեջ օգտակարության պահ կա: Բայց միշտ չէ, որ ճշմարտությունն օգտակարությանն է ծառայում կամ ամեն օգտակար չէ, որ ճշմարիտ է: Գիտության շատ հայտնագործություններ ի վնաս մարդու են օգտագործվում: Քաղքենին իր համար կեղծ միջավայր է ստեղծում ու դրանով ապրում (60 տարեկան կինն հագնվում, իրեն պահում և խոսում է՝ 20 տարեկան աղջկա նման), և եթե նրա երեսին ասես ճշմարտությունը, հավանաբար կդառնաս նրա մահվան պատճառը կամ ոխերիմ թշնամին:

Ցավոք, ճշմարտությունը շատ հաճախ դաժան ու դառն է լինում:

1. **Մարդու և հասարակության ծագման հիմնահարցերը:**

**Անտրոպոսոցիոգենեզի էությունը:**

Մարդու ծագման հիմնահարցի փիլիսոփայական վերլուծությունը ենթադրում է իրար հետ կապված մի շարք խնդիրների և հարցերի բացատրություն, որոնց մեջ ամենագլխավորը անտրոպոսոցիոգենեզի հիմնախնդիրն է, այսինքն՝ մարդու ծագման հարցը: Խնդրի էությունը հանգում է այն հարցի պարզաբանմանը, թե երբ և ինչպես է առաջացել մարդը, և ինչպես են հարաբերում մարդու բնական ու հասարակական, անհատական և սոցիալական կողմերը: Գիտության և փիլիսոփայության մեջ մարդու ծագման հարցն առ այսօր եղել է ամենաբարդ, ամենավիճելի հարցը: Փիլիսոփաներն ու բնագետները փորձում են մարդու առաջացման գաղտնիքը փնտրել մարդկության նախապատմության խորհրդավոր ու հանելուկային շերտերում կամ կենսաբանական էվոլյուցիայի որակական թռիչքի մեջ, բնության «ստեղծագործական էվոլյուցիայի» հրաշքի մեջ: Գիտնականները կարծում են, որ կենդանուց դեպի մարդ անցումը, մարդու ձևավորումն ու լինելիությունը, ինչպես նաև հասարակական ձևավորումը չէին կարող ինչ-որ ակնթարթային իրադարձություն լինել, այլ դա բնական, աստիճանական զարգացման երկարատև գործընթաց է:

Նատուրալիզմի տեսության համաձայն՝ մարդն առաջացել է բնության երկարատև էվոլյուցիայի ընթացքում՝ որպես բնական էվոլյուցիայի զարգացման տրամաբանական ավարտ, որպես բոլոր կենդանի էակների կատարելատիպ, բնության զարդ, բնության հրաշք: Բնապաշտպանական ուղղության մեջ մարդու ծագման հարցում բացարձակացվում է բնական գործոնի դերը, ընդգծվում է այն տեսակետը, որ բնական նախադրյալները մարդու գոյության անհրաժեշտ պայմաններն են, որոնք իրենցով պայմանավորում են ինչպես մարդու առաջացումը, այնպես էլ նրա հետագա զարգացումը: Մարդու գենոտիպը նախասահմանված, ծրագրված է բնության մեջ, հաստատված բնության կողմից, հետևաբար հասարակությունը, կյանքի պայմաններն անզոր են փոխել այն, ինչ սահմանված է բնության հզոր ուժով: Մարդը ծնվում է բնությունից և բնույթով միշտ մնում է որպես բնական էակ, քանի որ մարդու խառնվածքը, բնավորությունը, վարքն ու արարքներն ունեն իրենց բնական հիմքերը, այդ պատճառով էլ մարդու էությունը մնում է անփոփոխ:

Ա.Գելենի կարծիքով բնությունը մարդուն նախասահմանել է որպես մարդ և ոչ թե կենդանի, քանի որ «մարդը բնությունից հատուկ տեսակի արդյունք է», «մարդը բնությունից արդեն ոչ բնական է»: Այդ պատճառով էլ մարդը չի կարողանում հարմարվել բնական միջավայրին, կենդանական ապրելակերպին և անջատվելով բնությունից՝ ստեղծում է իր երկրորդ բնությունը՝ հասարակությունը: Ամերիկացի նշանավոր սոցիոլոգ Բերգերի կարծիքով մարդն իր կենսաբանական կեցությունը հաղթահարելու նպատակով ստեղծում է արհեստական համակարգեր՝ ընտանիք, պետություն, քաղաքականություն, բարոյականություն, իրավունք, կրոն և այլն: Ինչպես Հեգելն է ասել, մարդը ծնվում է երկու անգամ, առաջինը՝ բնությունից, երկրորդը՝ հոգուց, բայց ամեն մեկս պետք է ձգտենք ավելի կատարյալ դառնալ, քան մեզ ստեղծել է բնությունը: Ֆրոյդի կարծիքով էգոիզմը մարդու և մարդկային հարաբերությունների հիմնական սկզբունքն է. ցանկացած հասարակարգում մարդը, անկախ իր դրությունից և գործունեությունից, ընդմիշտ մնում է էգոիստ: Էգոիզմը համարելով մարդու ինքնապահպանման կարևոր բնական բնազդ՝ ինդիվիդուալիզմի ներկայացուցիչները նշում են, որ ինչպես Արեգակնային համակարգն իր կարգավորվածությունը ստանում է համաշխարհային տիեզերական ձգողության օրենքից, այնպես էլ հասարակությունը կարող է ներդաշնակ զարգանալ, եթե մարդիկ իրենց գործունեության մեջ ղեկավարվեն անձնական շահի հիմնական էգոիստական սկզբունքով:

Ա. Հոֆմանը գրում էր. «Հասարակությանը իրական վտանգ է ներկայացնում մեր հիմնական բնազդը՝ ինքնապահպանման բնազդը: Ծնվելով այդ բնազդով, մենք, որպես անհատ մեր մեջ ունենք էգոիզմի վիթխարի դոզա»:

Մարդը հասարակական էակ է ոչ այն պատճառով, որ մարդ է դառնում հասարակության մեջ, այլ այն, որ միայն հասարակական կյանքում նա կարող է իրականացնել «բնությունից» իրեն տրված հնարավորությունները: Անժխտելի է այն փաստը, որ բնությունը մարդկանց օժտում է տարբեր շնորհներով, միանգամայն տարբեր հատկություններով և հնարավորություններով, որոնք, սակայն, ոչ մի նշանակություն չունեն, եթե հասարակությունը չի նպաստում:

Սոցիոլոգները պնդում են, որ բնության տվածը դեռևս քիչ է, այստեղ անհրաժեշտ է հաշվի առնել, թե ինչպես է կառուցված հասարակությունը, ինչպես է մարդը հարաբերում հասարակությանը, և վերջինս մարդու զարգացման համար ինչ պայմաններ է ստեղծում: Հարցի պատմական քննարկումը բերում է այն համոզման, որ սոցիալական էվոլյուցիայի ցածր աստիճանից բարձրին անցմանը զուգընթաց ընդլայնվում են մարդու զարգացման սոցիալական հնարավորությունները: Պատահական չէ, որ արտաքին սոցիալական միջավայրից մարդու կախվածության գաղափարն ընկած էր ինչպես անցյալի, այնպես էլ ժամանակակից սոցիոլոգիական տեսությունների հիմքում: Ֆրանսիական լուսավորիչները, ելնելով արտաքին միջավայրի որոշիչ դերից, ասում էին, որ մարդը ծնվում է իր բնույթով բարի, իսկ չար կամ արատավոր է դառնում հասարակության պայմանների ազդեցության ներքո: Ժ.Ժ.Ռուսոն գտնում էր, որ «Չարիքի գլխավոր աղբյուրը անհավասարությունն է: Անհավասարությունից ծագում է հարստությունը ... հարստությունից ծնվում են ճոխությունն ու անգործությունը»: Տարբերելով մարդու բնական ու հասարակական վիճակները՝ Ռուսոն գրում է. «Ես նկատում եմ երկու անհավասարություն մարդկային ցեղում. մեկը անվանում են բնական կամ ֆիզիկական, քանի որ այն տրված է բնությունից, մյուսը կարելի է անվանել բարոյական կամ քաղաքական, քանի որ այն կախված է պայմաններից և ծայրահեղ ձևով դարձել է օրինական՝ մարդկանց համաձայնությամբ»: Մարքսիզմը ելնում է այն տեսակետից, որ եթե մարդու ծագումը չունենար իր նախապատմությունը, ապա այն առեղծվածային կմնար, իսկ նախապատմությունը մեզ տանում է կենդանական աշխարհ, որտեղ «դեռ կիսամարդ, դեռ կիսավայրենի», սակայն մարդը իր գործունյա բնույթի շնորհիվ դառնում է հասարակական էակ: Նա գտնում էր, որ կենսաբանական պահանջմունքները և դրանց բավարարման պահանջը կյանքի է կոչել սոցիալական այնպիսի կարևոր գործոն, ինչպիսին աշխատանքն է: Համաձայն Մարքսի՝ կյանքի համար նախ անհրաժեշտ են սնունդ, հագուստ, բնակարան և այլն, հետևաբար առաջին պատմական ակտը արտադրությունն է այն միջոցների, որոնք անհրաժեշտ են այդ պահանջմունքները բավարարելու համար, բուն նյութական կյանքի արտադրության համար: Մարքսը նշում էր, որ մարդը ծնվում է հասարակության մեջ, նրանից ստանում այն ամենը, ինչ անհրաժեշտ է իր զարգացման համար, այսինքն՝ մարդն ամբողջությամբ կախված է հասարակությունից և հանդես է գալիս որպես հասարակական հարաբերությունների ամբողջություն: Ժխտելով մարդու բնույթի անփոփոխության մասին բնապաշտական տեսակետը՝ նա գտնում էր, որ մարդկության ողջ պատմությունը ոչ այլ ինչ է, քան մարդկային բնության անընդմեջ փոփոխություն: Ելնելով մարդու բնական ու հասարակական կողմերի միասնությունից՝ Մարքսը գրում էր. «Մարդկանց հասարակական պատմությունը միշտ նրանց անհատական զարգացման պատմությունն է, անկախ նրանից՝ մարդիկ գիտակցո՞ւմ են այն, թե՞ ոչ …»13: Սակայն նա գերագնահատում էր սոցիալական միջավայրի դերը՝ նշելով, որ մարդու ակտիվության բովանդակային կողմը ոչ թե նրա մեջ է, այլ սոցիալական միջավայրի, օբյեկտիվ պայմանների և պատմական գործընթացի օբյեկտիվ օրինաչափության մեջ: Այդ պատճառով էլ փիլիսոփաները քննադատում են Մարքսին՝ ասելով, որ նրա փիլիսոփայության մեջ տեղ չկա մարդկային անհատականության համար, այստեղ անձը զոհվում է հանուն զանգվածի և դասակարգի:

Սոցիոլոգները կարծում են, որ մարդու անհատական վարքն ավելի շատ կախված է սոցիալական միջավայրի ազդեցությունից, քան անհատի կամքից ու գիտակցությունից:

Ա.Շոպենհաուերը նշում է, որ բնությունից բոլոր մարդիկ ծնվում են տարբեր մտավոր ու բարոյական հատկություններով, իսկ հասարակությունը բոլորին դնում է նույն հարթության վրա կամ արհեստականորեն մարդկանց բաժանում դասերի և կարգերի, որը տրամագծորեն հակադիր է բնության տվածին: Շոպենհաուերը ճիշտ է նկատել, որ այս դեպքում. «Նրանց վիճակը, որոնք բնությունից ցածր են, հասարակության մեջ դառնում են լավ, և այն քչերին, որ բնությունը բարձր է օժտել, հասարակության մեջ մնում են ստվերում, դրա համար էլ լավ մարդիկ փախչում են հասարակությունից»: Իսկ հասարակությունից փախուստը հանգեցնում է միայնության, մեկուսացման, օտարման սոցիալ-հոգեբանական բարդ վիճակի, որից դուրս գալու համար մարդը պետք է կարողանա հաղթահարել ինչպես հասարակության արտաքին ուժերին, այնպես էլ իր հոգևոր ուժերին: Մարդու բնական ու հասարակական, անհատական և սոցիալական բնույթի հակասությունը հավերժ է, ինչպես հավերժ է կյանքը, սակայն այդ հակասության լուծումը կամ հաղթահարումը կարող է հանգեցնել հասարակական առաջընթացի:

1. **Կյանքի իմաստը: Կյանքի և մահվան հիմնահարցը:**

Կյանքի իմաստի հիմնախնդիրը «անիծյալներից» է, որովհետև մարդը դրա պատասխանը որոնել ու դեռ չի գտել և միշտ որոնելու է: Մեր կյանքում կա՞ արդյոք իմաստ: Պատասխաններն իրարամերժ են ու հակասական:

Առաջին՝ մարդու կյանքում որևէ իմաստ գոյություն չունի: Քանի որ ծնվել է, պետք է ապրի, որպեսզի ապրի, պետք է աշխատի, հետևելով գենետիկական կոդին և ազգային ավանդույթներին՝ ամուսնանա, ընտանիք կազմի, ունենա զավակներ, ընտանիքի հոգսը հոգա, ծերանա ու պատրաստվի մահվան: Կյանքը, ըստ այդ տեսակետի, ծնունդից մինչև մահ բնախոսական գործընթաց է՝ որոշակի նախանշված ծրագրով: Մենք անցնում ենք այդ ծրագրում նշված փուլերով, առանց գիտակցելու կատարում այն, ինչ կատարել են մեր նախնիները հազարամյակներ շարունակ և մահանում: Մարդու կյանքը նման է ժամացույցի: Ծննդյան օրը գործի է դրվում մարդկային կյանքի ժամացույցը, որը տկտկալով շարժվում է մինչև մարտկոցը կսպառվի, սլաքները կկանգնեն:

Զ.Ֆրոյդը այն կարծիքին էր, որ կյանքի իմաստի մասին խորհողները պետք է դառնան հոգեբուժական հիվանդանոցի այցելուներ:

Երկրորդ՝ մենք չենք մեր գոյության պատճառը, բայց կյանքին իմաստ տվողն ինքներս ենք: Իսկ իմաստն այն է, որ կյանքի և ապրելակերպի շատ ավելի լայն պայմաններ ստեղծենք մեզանից հետո եկողների համար, քան ինքներս ենք ժառանգություն ստացել:

Երրորդ՝ կյանքի իմաստի հարցը պայմանվորվում է «աշխարհը համապատասխանու՞մ է մեր պատկերացումներին» հարցադրման պատասխանով: Եթե համապատասխանում է, ապա կյանքն իմաստ ունի, եթե ոչ՝ ոչ:

Չորրորդ՝ կյանքի իմաստը պայմանվորվում է մահվան նկատմամբ ունեցած վերաբերմունքով: Այսինքն՝ մահը իմաստավորում կամ իմաստազրկում է կյանքը:

Այսօր մեր կենսիմաստային արժեքային ողջ համակարգը կառուցված է կյանքի վրա՝ որպես այլընտրանք ունենալով մահը:

***Կյանքի իմաստը մարդու ընտրած ապրելակերպի ռազմավարական ուղին է, որը նա ձգտում է իրականացնել կոնկրետ նպատակների ու իդեալների կենսագործման միջոցով***:

Կյանքն իմաստ է ձեռք բերում, երբ դառնում է արժեք ու գնահատվում է: Կյանքի իմաստը նաև պատասխանատվության զգացում է՝ իր, շրջապատի, ազգի, մարդկության, հայրենիքի առջև:

1. **Մարդու ազատության և օտարման հիմնահարցը:**

Ազատության հիմնահարցը դասվում է «անիծյալների» դասին ամենից առաջ այն պատճառով, որ անխտիր հուզում է յուրաքանչյուր բանական էակի, արծարծում մարդու գոյության բազմաթիվ կողմեր և սպառիչ լուծում չի պարունակում: Մինչդեռ ազատության առկայությամբ կամ բացակայությամբ են պայմանավորվում մարդու պարտքի ու պատասխանատվության, բարոյականության, իրավունքի, կյանքի իմաստի, վերջին հաշվով փիլիսոփայության գոյության հարցերը: Եթե մարդն ազատ է ու վարվում է այնպես, ինչպես ցանկանում է, ապա նա պատասխանատու է իր արարքների հետևանքների համար, իսկ եթե ոչ, ապա պատասխանատու չէ, և ավելորդ են բարոյականության, իրավունքի ու ազատության մասին խոսելը:

Ազատությունը փիլիսոփայական հասկացություն է, որն արտացոլում է մարդու անօտարելի իրավունքը՝ վարվել իր կամքին համապատասխան:

Առանձնացվում են ազատության չորս հիմնարար սահմաններ՝ ապրելու, մտածելու, վճիռ կայացնելու և գործելու:

Հասարակական-քաղաքական տեսանկյունից քննարկելիս ազատությունը ձեռք է բերում քաղաքական երանգավորում, դառնում ազատագրում զանազան ճնշումներից և շահագործումից:

Ազատությունը սեփական գիտակցությամբ և կամքով կատարած կամ գիտակցված ընտրությունն է և այդ ընտրության համար պատասխանատվությունն իր վրա վերցնելու վճռականությունը:

Ազատության հակառակ երեսը պատասխանատվությունն է: Ազատությունն ամենաթողություն չէ. ազատ լինել նշանակում է լինել պատասխանատու: Ազատությունը՝ որպես բառ, գաղափար, քաղցր է, որին ոչ բոլորն են դիմանում, ինչպես անհատական, այնպես էլ ազգային ու քաղաքական իմաստներով: Ազատությունը ենթադրում է զոհողություն, զրկանք, բայց բոլորը չէ, որ պատրաստ են զոհողությունների ու զրկանքների: Բերդյաևը պնդում էր, որ ազատությունը ազնվական անհատների գործն է, իսկ զանգվածը չի սիրում ազատություն և չունի այն: «Բարեհոգի անասունի» (Նիցշե) կամ այսօրվա զոմբիացած փափկակենցաղի (կոնֆորմիստի) ինչի՞ն է պետք ազատությունը: Նմանների համար կարևորը կենցաղը, հանգիստը և անվրդով կյանքն ապահովող և երաշխավորող աշխատանքն ու աշխատավարձն է, իսկ դա ազատության մեջ է, թե անազատության՝ էական չէ:

1. **Արդի տեխնոլոգիական դարաշրջանը: Տեխնոլոգիական ճգնաժամի էությունը:**

Ժամանակակից զարգացած երկրները թևակոխել են ինֆորմացիոն հասարակության աստիճանը: Ինֆորմացիոն հասարակության մեջ սոցիալ-տնտեսական զարգացումները առաջին հերթին կախված են հասարակության անդամների միջև ինֆորմացիայի փոխանակման, մշակման, պահպանման և տարածման հետ:

Առաջին էլեկտրոնային հաշվիչ մեքենաները ստեղծվել են XXդ. 30-ական թվականներին: Նրանք հիմնականում օգտագործվում էին հաշվումների համար: Հետագայում անընդհատ զարգանալով և կատարելագործվելով 1-5-րդ սերնդի ԷՀՄ-երի հնարավորությունները մեծացան, համապատասխանաբար փոքրանալով չափերը: ԷՀՄ-ը արժեքի, չափերի, էներգոծավալի փոքրացումները թույլ տվեցին դրանք օգտագործել մարդկային կյանքի տարբեր ոլորտներում: Այդ ամենը հանգեցրեց ինֆորմացիոն տեխնոլոգիաների զարգացմանը: Հասարակությունը դարձավ ինֆորմացիոն: Շատ տպավորիչ է ԷՀՄ-ի հիշողության ծավալը, օպերացիաների մշակման արագությունը և դրանց բազմազանությունը: Ինչպես որ մարդը չի կարող լույսի արագությամբ վազել, այնպես էլ նա չի կարող ԷՀՄ-ի հետ մրցել հաշվողական գործողությունների արագության մեջ: Տեղեկատվական տեխնոլոգիաների առաջընթացի առնչությամբ անհրաժեշտ է տալ տեղի ունեցող համակարգչային հեղափոխության փիլիսոփայական իմաստավորումը:

Տեղեկատվական տեխնոլոգիաների հիմքը ռացիոնալիզմն է: Այն առաջին հերթին հանդես է գալիս որպես հասարակության համակողմանիռացիոնալացում, մարդու գործունեության նպատակահարմար կազմակերպում: Ռացիոնալիզմի ակունքները գալիս են նոր ժամանակներից, հատկապես Դեկարտի և Լայբնիցի ժառանգությունից: Լայբնիցը փիլիսոփա էր, ֆիզիկոս, մաթեմատիկոս, լեզվաբան, տրամաբան: Միավորելով բազմաթիվ գիտությունների արդյունքներ՝ նա ստեղծեց իր ժամանակի համար ունիվերսալ հաշվիչ մեքենա: Վկայակոչելով Լայբնիցին՝ մենք ընդգծում ենք, որ տեղեկատվական տեխնոլոգիաների ակունքները գալիս են Նոր դարաշրջանի փիլիսոփայության գաղափարներից, չնայած նրանց զարգացումը տեղի ունեցավ հետագա դարերի ընթացքում:

Տեղեկատվական տեխնոլոգիաների ձևավորումն ու զարգացումը հնարավոր դարձավ գիտական, տեխնիկական և սոցիալ-քաղաքականնվաճումների շնորհիվ: Ինֆորմացիոն հասարակությունը իր հետ բերում է գիտական, տեխնիկական, սոցիալական, էթիկական և այլ գլոբալ հետևանքներ:

Տեղեկատվական տեխնոլոգիաների զարգացումը իր հետ բերում է բազմաթիվ պրոբլեմներ, որոնք առաջին հերթին կապված են կյանքի ինֆորմացիոն կերպարի և ինֆորմացիոն մոտեցման բովանդակության իմաստավորման հետ: Ինքնին ինֆորմացիոն մոտեցումը մարդկային աղետների դեմն առնող արգելափակոց չէ: Համակարգիչների լայն կիրառումը ռացիոնալացնում է մարդու գործունեությունը, մեծացնում է ինֆորմացիայից օգտվելու հնարավորությունը, թույլ է տալիս հասնելու բազմաթիվ տնտեսական էֆեկների: Բայց դրա հետ մեկտեղ համակարգչային հեղափոխությունը կարող է հանգեցնել անհատական սկզբի, մասնագետների ընդհանուր կուլտուրական մակարդակի իջեցմանը, անհատների մեկուսացմանը, բանկային տվյալների չարամիտ օգտագործման միջոցով մարդկանց նկատմամբ մեքենայություներ կատարելու աճին, աշխատանքի ապահումանիստականացմանը և այլն: Դրանցից խուսափելու համար անհրաժեշտ է նպատակաուղղված, համակողմանի աշխատանքներ տանել ինֆորմացիոն մոտեցման հումանիտար բաղադրիչների չանտեսման ուղղությամբ:

1. **Բնության փիլիսոփայական ըմբռնումը: Արդի էկոլոգիական պրոբլեմների փիլիսոփայական ըմբռնումը:**

Փիլիսոփայական և մշակութաբանական գրականության մեջ օգտագործվում են «առաջին բնություն» և «երկրորդ բնություն» հասկացությունները: Առաջին բնությունը ողջ աշխարհն է, որը գոյություն է ունեցել մինչև մարդկությունը և գոյություն ունի անկախ մարդկությունից: Երկրորդ բնությունը մարդու ստեղծած արհեստական առարկաների աշխարհն է: Փիլիսոփայական և մշակութաբանական մոտեցման դեպքում բնությունըմարդու գոյության անմիջական բնական միջավայրն է, որին երբեմն անվանում են «կենսոլորտ»: Կենսոլորտը կենդանի օրգանիզմների ողջ համախմբությունն է՝ գոյության պայմաններով (ջուր, մթնոլորտի ներքին շերտ, երկրի կեղևի վերին շերտ): Պատմականորեն բնության և մշակույթի փոխհարաբերության երեք փուլ է առանձնանում.

ա) երբ բնությունը որոշում է մշակույթի բովանդակությունը, ինչը պայմանավորվում է բնության նկատմամբ ունեցած վախով, հարմարմամբ,

բ) երբ մշակույթում նպատակ է դրվում պայքարել բնության դեմ, ազատվել նրա գերիշխանությունից,

գ) երբ արհեստականորեն ազդում են բնության վրա, որի հետևանքը դառնում է էկոլոգիական ճգնաժամը:

Փոխհարաբերությունների այս երեք ձևերին համապատասխանում են հասարակության զարգացման երեք խոշոր փուլեր՝ ավանդական, արդյունաբերական (մոդեռն) և հետարդյունաբերական (հետմոդեռն):

Բնության և մշակույթի փոխհարաբերությունը քննարկելիս դիտարկվում են հետևյալ մեկնաբանությունները.

ա) բնությունը զիջում է մշակույթին, որովհետև բնությունը, ի տարբերոություն մշակույթի, անկազմակերպ, անբանական (իռացիոնալ), ցածրակարգ գոյացություն է,

բ) բնությունը կատարելույթուն է, ավելի կատարյալ, քան մարդն է ու նրա ստեղծած մշակույթը,

գ) բնությունը կույր, տարերային ուժերի տիրապետման վայր է, որը չի ենթարկվում բանականությանը,

դ) բնությունն անհրաժեշտության թագավորություն է, այնտեղ չկա քմահաճույք և կամայականություն:

Բնակլիմայական միջավայրն անմիջականորեն ազդում է նրանում ապրող մարդու բնավորության վրա, դառնում սնող երակ մշակույթի համար: Դարեր տևող փոխազդեցության հետևանքով մարդկային և մշակութային առումով չեզոք բնակլիմայական միջավայրը դառնում է հայրենիք:

Երբեմն այն տեսակետն է հայտնվում, թե մշակույթը զուտ մարդկային երևույթ չէ, այն հատուկ է նաև կենդանիներին. թռչունը բույն է հյուսում, արջը որջ է պատրաստում, սարդը սարդոստայն է գործում: Թվարկվածները թեև բնության մեջ անմիջականորեն գոյություն չունեն, ստեղծվում են, բայց դրանք կենդանիներին փոխանցվում են ժառանգաբար՝ որպես բնազդ, գենետիկորեն տրված ծրագիր: Նրանք կարողանում են կատարել միայն այն, ինչը տրված է այդ ծրագրով: Սարդը միայն սարդոստայն է գործում և ոչ թե կարպետ, արջը՝ որջ և ոչ թե բազմահարկ բնակարան և այլն:

Բնության մեջ են մտնում նաև մարդու մարմինը (կենսաբանական-ֆիզիոլոգիական սուբստանցիա), բնազդները, կրքերը: Ինքնին վերցրած մարդու մարմինը, անգիտակցական մղումները մշակույթից դուրս են: Բայց երբ դրանց վրա տարածվում է բանականության իշխանությունը՝ ներառվելով մշակույթի ոլորտ, այս ամենով նույնպես մշակույթը դառնում է մարդկայինի չափը մարդու մեջ: Մարդիկ միմյանցից տարբերվում են ոչ թե ֆիզիոլոգիական հատկանիշներով, այլ մշակույթով:

Էկոլոգիական բնապահպանական փիլիսոփայությունը ուսումնասիրում է հասարակության և բնության փոխհարաբերությունները, մարդու և բնության միջև ներդաշնակ միասնության հաստատման ուղիները: Քանի որ մարդու ներգործությունը բնության վրա հաճախ ունի մոլորակային նշանակություն, ապա մի շարք էկոլոգիական պրոբլեմներ կարող են լուծվել միայն միջազգային էկոլոգիական պատասխանատվության զգացումի առկայության դեպքում:

1. **Սոցիալական իմացության առանձնահատկությունները: Սոցիալական ճանաչողության մեթոդները (նոմոթետիկ և իդեոգրաֆիկ):** (207էջ՝ Կանկե)

**Սոցիալական ոլորտի** վերաբերյալ միանշանակ ըմբռնում գոյություն չունի: Ոչ վաղ անցյալում սոցիալականը ողջ հասարակականն էր: Այժմ «սոցիալական» ասելով նկատի ունեն հասարակական կյանքի ոլորտ տնտեսականի, քաղաքականի, հոգևորի կողքին: Սոցիալական ոլորտի մեջ մտնում են մարդկանց կայուն հանրությունները և դրանց միջև ձևավորված հարաբերությունները: Հանրություններից առանձնացնում են դասակարգը, կոլեկտիվը, սոցիալական շերտը, էթնոսն իր պատմական դրսևորումներով: Վերջին շրջանում սոցիալականի մեջ մտցնում են մարդու արտադրության և վերարտադրության ոլորտը, և քանի որ մարդն իրեն վերարտադրում է կենսաբանական, սոցիալական, հոգևոր կողմերով, այդ պատճառով սոցիալականը հակադրվում է մյուս երկուսին և հանդես գալիս առողջապահության, կրթության, մշակույթի հետ հաղորդակցման, մարդկային ցեղի շարունակության և մարդու խնամքի ձևերով: Առանձնանում են սոցիալական ոլորտի երեք կարևոր կողմ՝ դասակարգային, սեռատարիքային և ընտանեկան:

Սոցիալական ոլորտի ընբռնման հիմքում դրված է «հանրություն» հասկացությունը և առանձնանում են հանրության երեք հիմնական տիպ՝

1. Բնապատմական (ռասա, սերունդ, սեռ):
2. Էթնոպատմական (էթնոսը՝ տոհմ, ցեղ, ժողովուրդ, ազգ)
3. Սոցիալ-պատմական (խավը, կաստան, դասակարգը):

Հասարակական կյանքի սոցիալական ոլորտի կարևորագույն բաղադրիչներից է ընտանիքը: Ընտանիքը որոշակի կայուն կառույց է, որը ձևավորվում է ամուսինների և նրանց զավակների փոխհարաբերության հիմքի վրա:

**Իդիոգրաֆիա, իդիոգրաֆիկ մոտեցում կամ մեթոդ (հունարեն այլ ἴδιος - յուրահատուկ + γράφω - գրում եմ) –**

**1) հիմնականում Բադենի դպրոցի նեո-կանտիզմում`պատմամշակութային գիտությունների մեթոդ, որի նպատակն է նկարագրել գիտության կողմից ձևավորված պատմական փաստերի անհատական ​​բնութագրերի հիման վրա «Արժևորման հատկություններ» (Wertbeziehung): Վերջինս վերաբերում է իրականության անհատական ​​իրադարձություններին և երևույթներին «էական» տարբերակելու ձևից, որն օգնում է տարբերակել մշակութային երևույթները բնականից ,**

**2) հոգեբանության մեջ (որպես վերը նշվածի հատուկ դրսևորում) - անձի կամ որևէ այլ օբյեկտի անհատական ​​բնութագրերի որոնում (օրինակ ՝ քաղաքակրթություն, հատուկ զարգացող հասարակություն), որի առկայությամբ այն տարբերվում է այլ մարդկանցից:**

**Դրան հակադրվում է նոմոթետիկ մոտեցումը, որն ուղղված է տարբեր տեսակի համակարգերի (բնական, սոցիալական, սեմիստիկ և այլն) գործելու և էվոլյուցիայի օրենքների նույնականացմանը:**

**Իդիոգրաֆիական մոտեցումը տարբերվում է անվանական մոտեցումից երեք եղանակով `չափման օբյեկտի հասկանալու, չափման ուղղությամբ և օգտագործված չափման մեթոդների բնույթով: Ըստ իդիոգրաֆիկ մոտեցման ՝ անձը համակարգ է, անհատականության ուսումնասիրությունն իրականացվում է նրա անհատական ​​բնութագրերի ճանաչման միջոցով, քանի որ այս նախագծային տեխնիկայի և իդիոգրաֆիական տեխնիկայի համար օգտագործվում են: Գերմանացի փիլիսոփա և հոգեբան Վ. Դիլթհեյն իր «Մտքեր նկարագրող և ցրող հոգեբանության մասին» աշխատության մեջ (1894) առաջարկել է հոգեբանությունը բաժանել երկու գիտությունների` բացատրական հոգեբանություն և նկարագրական հոգեբանություն: Երկրորդ գիտությունը, նրա կարծիքով, պետք է զբաղվի անհատի հոգեկան կյանքի նկարագրությամբ, և այս կյանքի ընկալումը հնարավոր է կարեկցանքի օգնությամբ: Այսպիսով, նա առաջարկել է ստեղծել անկախ idiographic հոգեբանություն, որն ուղղված է հատուկ փաստերի ուսումնասիրմանը:**

**Գերմանացի իդեալիստ փիլիսոփա և հոգեբան Վ.Ստերն իր «Անհատական ​​տարբերությունների հոգեբանության մասին» հոդվածում համարեց իդիոգրաֆիական մոտեցումը որպես անհատականության ուսումնասիրման հատուկ միջոց: Վ.Շտերն առաջարկել է անհատական ​​ախտորոշել շատ հոգեբանական պարամետրերի համաձայն և ձեռք բերված տվյալների հիման վրա կազմել իր անհատական ​​հոգեբանը:**

**Իդիոգրաֆիական մոտեցումը մանրամասն մշակվել է ամերիկացի հոգեբան Գ. Ալպորտի կողմից՝ անձնական տրամադրվածությունը պարզելու համար: Նրա առաջարկած մեթոդը բաղկացած էր երկարատև ժամանակահատվածում մեկ դեպքի խորը ուսումնասիրությունից և վերլուծությունից: Իդիոգրաֆիկ մոտեցման շրջանակներում հիմնական մեթոդը, ըստ Ալպորտի, կենսագրական մեթոդն է:**

1. **Հասարակությունը որպես ինքնակարգավորվող և ինքնազարգացող համակարգ:**

Հասարակությունը կարելի է հանգեցնել հինգ արմատական ինստիտուտների ամբողջության՝ ընտանիք, արտադրություն, պետություն, կրթություն և կրոն: Այս ինստիտուտներն էլ կազմում են հասարակության սյուները, նրանց վրա էլ հասարակության մեջ ամեն ինչ հենվում է: Հասարակությունը բաժանվում է 4 գլխավոր ոլորտների՝ տնտեսական, քաղաքական, սոցիալական և մշակութային: Սրանց անվանում են նաև հասարակության ենթահամակարգեր:

Փիլիսոփայության մեջ հասարակությունը բնութագրվում է որպես ինքնակարգավորվող և ինքնազարգացող համակարգ, այսինքն՝ այնպիսի համակարգ, որը, լրջորեն փոփոխվելով, ընդունակ է միաժամանակ պահպանել իր էությունն ու որակական որոշակիությունը: Ընդ որում՝ համակարգը սահմանվում է որպես փոխներգործող տարրերի համալիր: Տարրը համակարգի չբաժանվող մասն է, որն անմիջապես մասնակցություն ունի համակարգի կազմավորման գործում:

Հասարակության բոլոր ոլորտները սերտորեն կապված են իրար հետ, ազդում են մեկը մյուսի վրա: Օրինակ՝ եթե տնտեսությունը չի կատարում իր ֆունկցիաները, բնակչությանը չի ապահովում բավարար քանակի ապրանքներով և ծառայություններով, չի ընդլայնում աշխատատեղերի քանակը, ապա սոցիալապես անպաշտպան խավերի կենսամակարդակը կտրուկ իջնում է, աշխատավարձի վճարման համար դրամը չի բավարարում, մեծանում է գործազրկությունը, նույնիսկ աճում է հանցագործությունը: Մի ոլորտում տեղ գտած հաջողությունները կամ անհաջողությունները ազդում են մյուս ոլորտների վրա:

Տնտեսությունը մեծապես կարող է ազդել նաև քաղաքականության վրա: Երբ հասարակության մեջ տնտեսությունը վատ է աշխատում, ապա ակտիվանում են ձախ, կոմունիստամեդ ուժերը, ինչպես, օրինակ, Ռուսաստանում 90-ական թվականներին: Բայց երբ տնտեսությունը գործում է վերելքի պայմաններում բնակչության մի մասը սկսում է հեռանալ կոմունիստական կողմնորոշումից և դառնում է ազատական- ժողովրդավարական հայացքների հետևորդ, պաշտպանում է մասնավոր սեփականությունն ու ազատ ձեռներեցությունը:

1. **Հասարակական կյանքի հիմնական ոլորտները և նրանց փիլիսոփայական ըմբռնումը:**

Հասարակությունը մշտապես և նպատակամիտվածորեն իրականացնում է նյութական-էներգետիկական-տեղեկատվական փոխանակություն գոյության միջավայրի հետ՝ հակադարձ կապի հիմքի վրա: Շրջապատող իրականությունը հասարակությունը յուրացնում է զգայական-գործնական-փորձնական, տեսական և արժեքային ձևերով, որոնց հիմքի վրա ձևավորվում են մարդկանց կենսագործունեության հինգ հիմնական ձևեր կամ ոլորտներ.

* նյութական,
* գիտական,
* արժեքային,
* հասարակական գործընթացների կառավարման (քաղաքական),
* սոցիալական:

Հասարակական կյանքի առանձին ոլորտներով զբաղվում են կոնկրետ գիտությունները: Օրինակ՝ **տնտեսական ոլորտն** ուսումնասիրող ընդհանուր գիտությունը տնտեսագիտությունն է, իսկ ենթաոլորտներով զբաղվում են մակրո-միկրո տնտեսագիտությունները, տնտեսական հոգեբանությունը, տնտեսական սոցիոլոգիան և այլն: Հասարակական կյանքի սոցիալական ոլորտն ուսումնասիրության օբյեկտ է սոցիոլոգիայի, ազգագիտության, ժողովրդագրության և այլ գիտությունների համար: Հասարակական կյանքի հոգևոր ոլորտն ուսումնասիրում են կրոնագիտությունը, բարոյագիտությունը, գաղափարախոսությունը, արվեստը և այլն:

Հասարակական կյանքի տնտեսական ոլորտը ձևավորվում է տնտեսական գործունեության շնորհիվ, որը հիմնականում ռացիոնալ-բանական գործունեության ձև է, որովհետև նպատակին հասնելու համար օգտագործվում է տրամաբանորեն հիմնավորված միջոցներ: Հասարակական կյանքի տնտեսական ոլորտը համակարգ է, որն ապահովում է ապրանքների և ծառայությունների արտադրությունը, բաշխումը, փոխանակումն ու սպառումը:

Սերտ կապ գոյություն ունի տնտեսության, տնտեսավարման եղանակի և հասարակական կյանքի մյուս ոլորտների միջև: Տնտեսավարման ձևերի փոփոխությունը փոփոխություն է առաջացնում սոցիալական, քաղաքական, հոգևոր ոլորտներում:

**Սոցիալական ոլորտի** վերաբերյալ միանշանակ ըմբռնում գոյություն չունի: Ոչ վաղ անցյալում սոցիալականը ողջ հասարակականն էր: Այժմ «սոցիալական» ասելով նկատի ունեն հասարակական կյանքի ոլորտ տնտեսականի, քաղաականի, հոգևորի կողքին: Սոցիալական ոլորտի մեջ մտնում են մարդկանց կայուն հանրությունները և դրանց միջև ձևավորված հարաբերությունները: Հանրություններից առանձնացնում են դասակարգը, կոլեկտիվը, սոցիալական շերտը, էթնոսն իր պատմական դրսևորումներով: Վերջին շրջանում սոցիալականի մեջ մտցնում են մարդու արտադրության և վերարտադրության ոլորտը, և քանի որ մարդն իրեն վերարտադրում է կենսաբանական, սոցիալական, հոգևոր կողմերով, այդ պատճառով սոցիալականը հակադրվում է մյուս երկուսին և հանդես գալիս առողջապահության, կրթության, մշակույթի հետ հաղորդակցման, մարդկային ցեղի շարունակության և մարդու խնամքի ձևերով: Առանձնանում են սոցիալական ոլորտի երեք կարևոր կողմ՝ դասակարգային, սեռատարիքային և ընտանեկան:

Սոցիալական ոլորտի ընբռնման հիմքում դրված է «հանրություն» հասկացությունը և առանձնանում են հանրության երեք հիմնական տիպ՝

1. Բնապատմական (ռասա, սերունդ, սեռ):
2. Էթնոպատմական (էթնոսը՝ տոհմ, ցեղ, ժողովուրդ, ազգ)
3. Սոցիալ-պատմական (խավը, կաստան, դասակարգը):

Հասարակական կյանքի սոցիալական ոլորտի կարևորագույն բաղադրիչներից է ընտանիքը: Ընտանիքը որոշակի կայուն կառույց է, որը ձևավորվում է ամուսինների և նրանց զավակների փոխհարաբերության հիմքի վրա:

«**Քաղաքականություն**» հասկացությունը հունական ծագում ունեցող «politike» բառն է, որը նշանակում է «կառավարման արվեստ»: Քաղաքականության նպատակը գոյություն ունեցող կարգերը պահպանելը կամ փոխելն է:

Քաղաքականությունն իրականացնում են զանգվածային սուբյեկտներ հանդիսացող պետությունը, կուսակցությունները, արհմիությունները, հասարակական կազմակերպությունները: Եկեղեցին նույնպես զբաղվում է քաղաքականությամբ, իսկ որոշ երկրներում եկեղեցին թեև քաղաքական գործունեությամբ չի զբաղվում, բայց և այնպես հիմնականում պաշտպանում է պետության վարած քաղաքականությունը, իսկ ժողովրդավարական երկրներում՝ ժողովրդին:

Երկրի ներսում ազատ տնտեսական գործունեություն ծավալելու համար պետությունը պետք է իրականացնի երեք հիմնական գործառույթ.

ա) պաշտպանի իր սահմանների անձեռնմխելիությունը,

բ) ստեղծի արդարադատության համակարգ, որպեսզի հասարակության մեջ գործեն համակեցության նորմերը,

գ) ստեղծի և պահպանի այնպիսի հաստատություններ, որոնք պաշտպանեն ոչ թե հասարակության առանձին շերտերի, այլ բոլորի շահերը:

Ցանկալի է, որ քաղաքականությունն իրականացվի բարոյական միջոցներով, ենթարկվի բարոյականությանը: Բայց քաղաքական գործընթացները ցույց են տալիս, որ խոսքի և գործի նպատակին հասնելու համար միջոցների միջև խտրություն չդնելու (նպատակն արդարացնում է միջոցները) երևույթներն ամենից առաջ դիտվում են քաղաքականության մեջ: Հարգանքի են արժանի միայն այն քաղաքականությունն ու քաղաքագետը, որոնց գործունեությունն ու գործունեության դրդապատճառները բարոյական են:

Հասարակական կյանքի հոգևոր ոլորտում մարդիկ գտնվում են ոգեղեն հարաբերությունների մեջ, որտեղ արտադրում են արժեքներ: Հասարակական կյանքի հոգևոր ոլորտի մեջ մտնում են անհատական և հասարակական գիտակցությունը, հոգևոր գործունեության մշակութային ձևերը, գիտակցության առօրյա և տեսական մակարդակները, հասարակական հոգեբանությունը և գաղափարախոսությունը, հայացքները, զգացումները, տրամադրությունները: Հոգևոր գործունեության մշակութային ձևերի (կրոն, փիլիսոփայություն, արվեստ, իրավագիտակցություն, գաղափարախոսություն, գիտություն) մի մասը ողջ իրականության արտացոլումն են (կրոն, փիլիսոփայություն, արվեստ, գիտություն), մյուսները՝ սոցիալական իրականության (բարոյականություն, իրավագիտակցություն, գաղափարախոսություն): Բացի գիտությունից գիտակցության մյուս ձևերը ոչ միայն արտացոլում, այլև գնահատում են իրականությունը: Քանի որ հոգևոր գործունեության մշակութային ձևերից կրոնի, գաղափարախոսության, արվեստի, գիտության մասին շատ է խոսվել, մենք կանդրադառնանք բարոյականության արժեքային կողմերին:

Կառուցվածքային տեսանկյունից բարոյականությունը բաժանվում է.

1. Բարոյական գիտակցության (բանական, հուզական, կամային):
2. Բարոյական հարաբերությունների կամ պրակտիկայի:

Բարոյական գիտակցության և հարաբերությունների միջև գոյություն ունի սերտ կապ, ավելին՝ նրանք գործ ունեն միայն միասնության մեջ:

Բարոյական արժեքների չափանիշը դրանց համապատասխանությունն է՝

ա) բարոյական իդեալին,

բ) հասարակության կառուցվածքի իդեալին,

գ) անհատի բարոյական կատարելությանը:

Բարոյական արժեքներից կարևորվում են ավանդական արժեքները՝ բարին, արդարությունը, պարտքը, պատիվը, արժանապատվությունը, խիղճը: Գոյություն ունեն նաև միջանձնային արժեքներ, որոնց մեջ առանձնանում են սերը և բարեկամությունը:

Հասարակական կյանքի յուրաքանչյուր ոլորտ կարևոր է ինքնին, բայց իդեալի մեջ նախընտրելի է այն հասարակությունը, որտեղ տնտեսական, սոցիալական, քաղաքական ոլորտների ներդաշնակությունն ապահովում է հոգևոր ոլորտը, որում բոլոր խնդիրները լուծվում են ազգային, հասարակական իդեալների, նպատակների, միասնական գաղափարների տեսանկյունից:

1. **Մշակույթ և քաղաքակրթություն:**

«Քաղաքակրթություն» հասկացությունը ծագել է լատինական «civis»` «Քաղաքացի», «civilis»` «Քաղաքացիական», «civitas» (Քաղաքացիական հասարակություն) բառերից, և որպես ինքնուրույն հասկացություն շրջանառության մեջ է դրվել XVIII դարից՝ լուսավորականության դարաշրջանից:

«Քաղաքակրթություն» հասկացությունը նույնպես բազմիմաստ է: Քաղաքակրթությունը՝

1. մշակույթի հոմանիշ է,
2. համաշխարհային պատմական գործընթացների որոշակի աստիճան է՝ իրեն բնորոշ մշակույթով (ֆորմացիայի հոմանիշ),
3. բարբարոսությանը հաջորդող հասարակության բնութագիր է,
4. Ժամանակակից հասարակության տիպ է, որը հատուկ է Արևմուտքի զարգացած երկրներին, որոնք հասել են տեխնոլոգիական զարգացման բարձր մակարդակի, լուծել քաղաքական, քաղաքացիական, սոցիալական, ժողովրդավարական և իրավական բնույթի խնդիրներ, ապահովել հասարակության արդյունավետ զարգացումը, նրա կայունությունն ու անհատի ինքնուրույնությունը:
5. Մշակույթի զարգացման բարձր ձևն է, որտեղ հասարակության կարգավորման սովորութային-ավանդական ձևերին փոխարինել են իրավաբարոյական կարգավորիչները, իշխող է դարձել էլիտար մշակույթը: Մշակույթը քաղաքակրթություն է դառնում, երբ ի հայտ են գալիս գրավոր լեզուն, փիլիսոփայության և գիտության սաղմերը, աշխատանքի որակավորված բաժանումը, համեմատաբար բարդ տեխնոլոգիաներն ու քաղաքական համակարգերը:
6. Անհատական ու տիպաբանական որակների, ստեղծագործականի ու զանգվածայինի բնութագիր է: Մարմինն ու հոգին ունեն իրենց առանձին պահանջները: Հոգու պահանջմունքները բավարարում է մշակույթը, մարմնինը՝ քաղաքակրթությունը: Մշակույթն անհատական, ստեղծագործականն ու անկրկնելին է, քաղաքակրթությունը՝ զանգվածայինն ու կրկնելին: Օրինակ՝ հեծանիվի հայտնագործությունը մշակութային երևույթ է, իսկ զանգվածային արտադրությունը՝ քաղաքակրթական:
7. Ընդգրկման շրջանակները, զարգացման առանձնահատկությունները հաշվի առնելով՝ առանձնացնում են գլոբալ (համաշխարհային), մայրցամաքային, ազգային, տարածքային, արևելյան, արևմտյան քաղաքակրթության տիպերը:

Քաղաքակրթության առաջացման համար նախադրյալներ են պետության կազմակերպումը, գրի ստեղծումը, հողագործության առանձնացումը առևտրից և արհեստներից, հասարակության շերտավորումը, քաղաքների առաջացումը: Տեխնիկայի և տեխնոլոգիայի ստեղծմամբ մարդը կարողանում է կարգավորել իր հարաբերությունները բնության հետ: Այդ ամենը սկսում են նեոլիթյան հեղափոխության ժամանակաշրջանում (VIII-VIդդ.), երբ մարդիկ յուրացնող տնտեսությունից անցնում են արտադրող տնտեսությանը, այդ պատճառով էլ քաղաքակրթությունը սկիզբ է առնում նեոլիթի ժամանակաշրջանից (նոր քարե դարից) և անցնում պատմական զարգացման 3 փուլ.

* Գյուղատնտեսական-ավանդական, որի մեջ մտնում են ստրկատիրությունն ու ֆեոդալիզմը,
* Արդյունաբերական, որի մեջ մտնում է կապիտալիզմը,
* Հետարդյունաբերական, որը բնորոշ է վերջին 30-40 տարվա ժամանակահատվածին:

1. **Սոցիալական առաջադիմություն: Առաջադիմության չափանիշի հիմնահարցը:**

Հասարակական կյանքը մեկընդմիշտ տրված և ավարտուն համակարգ չէ: Նրա պատմությունը, անկախ դարաշրջանային վայրիվերումների, վերընթաց բնույթ ունի: Առաջադիմության հիմնահարցը հասարակական կյանքում զուտ տեսական հարց չէ, այլ կենսական հարց է՝ կապված մարդու և մարդկային հասարակության բախտի ու ճակատագրի հետ: Աշխարհի գոյության ողջ ընթացքում մարդկությունը վիթխարի առաջընթաց ու զարգացում է ապրել. քարե գործիքներից մարդը հասել է ատոմային էներգիային և ստեղծել վիթխարածավալ տնտեսական ու հեգևոր արտադրություն, մարդկային համատեղ կյանքի ու կենսագործունեության վայրենի ու կոպիտ կազմակերպման մակարդակից, ստրկությունից ու ճորտությունից՝ բարձր զարգացած քաղաքակրթության, պարզագույն մտածողությունից և առօրյա գիտելիքներից՝ գիտության ու մշակույթի այսօրվա բարձունքներին: Յուրաքանչյուր սերունդ, ազգ ու ժողովուրդ ապրել, ուրախացել և թախծել է, աշխարհակործան պատերազմներ մղել ավերել է ու արարել մի նպատակի համար, առավել բարձր ապրելակերպ ստեղծելու վեհ նպատակով:

Եթե դժվար է սոցիալական առաջընթաց տեսնել հասարակական կյանքի ամբողջականության տեսանկյունից, ապա այն հեշտությամբ նկատելի է հասարակական կյանքի առանձին բնագավառների ու ոլորտների շրջանակներում, հասարակական հարաբերությունների աննկատ, բայց տեսանելի կատարելագործման մեջ: Ո՞վ կարող է ժխտել Անտիկ, Վերածննդի և Նոր ժամանակների հոգևոր մշակույթի՝ արվեստի, գիտության և տեխնիկայի զարգացման բարձր մակարդակները նախորդ համապատասխան դարաշրջանների նկատմամբ, տնտեսության և իրավաքաղաքական ու բարոյական հարաբերությունների զարգացման ու կատարելագործման մակարդակային հսկայական վերընթացն ու առաջադիմությունը կապիտալիզմի պայմաններում, վերջապես, հասարակական կյանքի առանձին բնագավառների թռիչքաձև զարգացումը արդի դարաշրջանում: Սրընթաց տիեզերքը նվաճող տեխնիկան և տեխնոլոգիական հեղափոխությունները իրենց հետ բերեցին նաև մի շարք հիմնախնդիրներ: Գիտատեխնիկական զարգացումների այսօրվա մակարդակները արդեն անցանկալի են դարձել մարդու համար: Այն արդեն դուրս է գալիս մարդու վերահսկողությունից: Մարդը աստիճանաբար ստրկական կախվածության մեջ է ընկնում տեխնիկայից, դառնում է հոգեզուրկ, բարոյալքված ու բարոյազուրկ:

Բայց սոցիալական առաջադիմության փիլիսոփայական ըմբռնումը երբեք էլ չի հանգում այս փաստերի արձանագրմանը և դրա մեջ չէ, որ փնտրում է հասարակական առաջադիմությունը: Փիլիսոփայական մոտեցումը դրանց մեջ տեսնում է հասարակական առաջադիմության օբյեկտիվ պայմաններ ու գործոններ, որովհետև նրա իսկական էությունն ու չափանիշները դրանցից դուրս են և կապվում են քաղաքացիական այնպիսի հասարակության կառուցման հետ, որտեղ մարդիկ կգտնեն իրենց կյանքի իմաստը և կապրեն ազատ ու երջանիկ:

1. **Ազգ և ազգային ինքնություն:**

Էթնոսը որոշակի տարածքում ապրող, էնդոգեն կապերով միավորված մարդկանց պատմականորեն ձևավորված կայուն հանրություն է, որն օժտված է ընդհանուր, համեմատականորեն կայուն լեզվական, մշակութային և հոգեկան առանձնահատկություններով, ինչպես նաև սեփական միասնության և նման այլ կազմավորումներից տարբերվելու գիտակցությամբ (ինքնագիտակցությամբ)՝ ամրագրված ինքնանվան մեջ:

Էթնոսի պատմական ձևերից է ազգը, որը ձևավորվում և վերարտադրվում է նույն տարածքում (հայրենիքում), տնտեսական կապերի, լեզվի, մշակույթի, հոգեկերտվածքի և էթնիկական ինքնագիտակցության հիմքի վրա:

Երբեմն ազգը դիտվում է որպես մարդկանց համախմբություն հանդիսացող յուրահատուկ քաղաքական ուժ, որը միավորվում է հայրենիքի և նրա շահերի պաշտպանության ընդհանուր հիմքի վրա: Այս դեպքում ազգ կազմող հատկանիշների առանցքը դառնում է հայրենասիրությունը:

Ազգը հաճախ սահմանվում է որպես էթնոկենսաբանական արմատներ ունեցող սոցիամշակութային երևույթ:

Ազգ կազմող հատկանիշներն են տարածքը, լեզուն, ազգային գիտակցությունը, հանրույթի ընդհանուր պատմական ճակատագիրը, մշակույթը, հիշատակվում են նաև ազգային հոգեբանությունը, բնավորությունը, հազվադեպ՝ խառնվածքը, տնտեսական կապերի ամբողջությունը և պետությունը: Թեև ազգ կազմող առանձին հատկանիշներ ձևավորվել են ավելի վաղ, բայց իշխող տեսակետի համաձայն՝ էթնոսն ազգ է դառնում ֆեոդալական մասնատվածության հաղթահարման, արդյունաբերական տնտեսության զարգացման, միասնական տնտեսական տարածքի ձևավորման, մշակույթի, հասարակական հարաբերությունների և հաստատությունների ապակրոնացման, այլ կերպ՝ կապիտալիզմի ձևավորման և հաստատման ժամանակաշրջանում:Ազգը էթնոսի ավելի հասուն, սոցիալ-մշակութային, պատմա-քաղաքական տեսակն է, որտեղ իշխողն աշխարհիկ գիտակցությունն ու ինքնագիտակցությունն է: Երբեմն կրոնական գործոնն էլ է դեր կատարում, բայց միակ գործոնը չի համարվում:

Ազգ կազմող հատկանիշներից են.

1. Տարածքը,
2. Լեզուն,
3. Ինքնագիտակցությունը,
4. Մշակույթը:
5. **Պատմության փիլիսոփայություն: Պատմության գծային և փուլային հայեցակարգերը:**

Պատմություն (իստորիա՝ հունարեն բառ է), նշանակում է ասք անցյալի, իրականում եղածի մասին: Պատմությունը որպես անցյալի մասին համապարփակ գիտելիքների տեսակ դիտելու ավանդույթը ձևավորվեց դեռևս անտիկ դարաշրջանում: Ընդ որում, անցյալը կապվում է ներկայի և ապագայի հետ: Առաջանում է բարդ փիլիսոփայական հարցերի մի համախումբ: Ինչպես է հնարավոր անցյալի ճանաչումը: Ինչպիսին է անցյալի, ներկայի և ապագայի կապը: Ժողովուրդների պատմությունը արդյոք միասնական, համապարփակ իմաստ ունի: Ինչ տեղ է գրավում մարդը պատմության շառավիղներում: Սա նույնպես շատ տարողունակ հարց է: Մարդը պատմական էակ է, նա ներառված է ժամանակի հոսքի մեջ, զգում և հասկանում է դա: Մարդը չի կարող անտարբեր լինել իր պատմական բախտի նկատմամբ: Առաջադրված հարցերը պատկերացում են տալիս պատմափիլիսոփայական պրոբլեների մասին: Դրանք միահյուսվում են պատմության փիլիսոփայության մեջ, որը կենտրոնանում է պատմական շարժման ուղղվածության և անշրջելիության, պատմական իմաստի, նրանում մարդու տեղի բացատրության վրա:

Հույները աշխարհը ընկալում էին էսթետիկորեն, որպես ավարտուն տիեզերք իր ներդաշնակությամբ և **ցիկլայնությամբ** (փուլային հայեցակարգ): Ամենուր նրանք տոսնում էին շրջապտույտ թե՛ տիեզերքի, թե կյանքի մեջ: Պատմության անտիկ կոնցեպցիան լակոնիկ պոետական ձևով արտահայտում է Սոֆոկլեսը.

**Այժմ վիշտ, վաղը բերկրանք,**

**Երկնային Արջերի հանգույն**

**Կյանքի հարատև շրջապտույտ:**

Շրջանաձև շարժումը հավերժության և անցավորության երկրաչափական (գծային հայեցակարգ) կերպարն է: Փիլիսոփաների ըմբռնմամբ՝ հավերժության և ժամանակի հարաբերության մեջ առաջնությունը պատկանում է հավերժությանը: Ժամանակը, ըստ Պլատոնի, հավերժության կերպարն է: Անտիկ փիլիսոփայությունը, Ա.Ֆ. Լոսևի գնահատմամբ, հավերժական լինելիության, հավերժական վերադարձի, պարբերաբար բռնկվող համաշխարհային հրդեհների, հոգետեղափոխման ևհոգեմարմնավորման (Պլատոն) փիլիսոփայությունն է: Ընդհանրացումների հակում ունեցող անտիկ փիլիսոփաները ամենուր տեսնում էին կանոնավոր հերթականություն (փուլային), որը լեցուն է կյանքով: Դրա լավագույն վկայությունը անտիկ ողբերգությունն է՝ մարդկային պատմության դրամատիկ և ողբերգական պահերի նկատմամբ իր հատուկ ուշադրությամբ: Սակայն հին հույների համար ողբերգությունը այնպիսի համապարփակ նշանակություն չունի, ինչպես հին հրեաների համար էր: Վերջիններս որսացին համաշխարհային պատմության սկիզբն ու վախճանը: Էսխատոլոգիան ուսմունք է պատմության վերջի մասին:

Պատմության քրիստոնեական փիլիսոփայությունը շրջապտույտի անտիկ գաղափարը հաղթահարում է: Քրիստոսի առաջին հայտնությունը, նրա խաչելությունը և սպասվող երկրորդ գալուստը պատմության հանգուցակետերն են: Այդպիսին է նաև մարդու անցավորությունը, որը մինչ մեղսագործությունը գտնվում էր հավիտենության արքայության մեջ (ոչ ոք չէր ծերանում, ոչ ոք չէր մահանում) և այնտեղ կվերադառնա միայն մեղքերի քավության բարդ ուղիով անցնելուց հետո: Պատմությունը վերջնական ընթացք ունի, սակայն այն հասանելի է միայն այն դեպքում, եթե մարդկությունը դառնա Աստվածամարդկություն: Վերջնական կետում հանգրվանող պատմությունը դեռևս գտնվում է ապագայում, լեցուն է իմաստով: Պատմության քրիստոնեական փիլիսոփայությունը կապված է պրովիդենցիոնալիզմի հետ, ըստ որի՝ աշխարհում իշխում է աստվածային նախախնամությունը: Պրովիդենցիոնալիստական ուսմունքներում, որն իր սկզբնական մշակումն է ստացել Ավգուստինի գործերում, պատմությունը աշխարհի կառավարման աստվածային պլանի սիստեմատիկ իրագործումն է:

Վերածննդի և Լուսավորության դարաշրջանում պրովիդենցիոնալիզմի ուսմունքներին հակադրում են պատմական փաստերի ռացիոնալ բացատրությունը: Աստվածային նախախնամության տեղը դրվում են պատմությանբնական օրենքի և պատմական առաջընթացի հասկացությունները: Բոլոր ժողովուրդների պատմական զարգացումը, ըստ Վիկոյի, ընթանում է միասնական օրենքով, նրանք անցնում են զարգացման նույն աստիճաններով՝ նախնադարյան բարբարոսության,ֆեոդալիզմի, քաղաքների, իրավական օրենքների և բանականության դարաշրջաններով: Այս փուլի փակմամբ զարգացումը նորից կրկնվում է, անցնում է նույն աստիճաններով, բայց արդեն ավելի բարձր մակարդակով: Զարգացումը սպիրալաձև ընթացք ունի, այսինքն՝ այն առաջադիմական և հարատև է: Պատմությունը վերջնական կանգառի չի հասնում, ուստի և այն վերժամանակային չէ:

Կազմեց`փ.գ.թ., դոցենտ` Սողոմոնյան

«Փիլիսոփայություն» առարկայի

ՀԱՐՑԱՇԱՐ 2019-2020 ուս.տարի

1. Աշխարհի նախագիտական պատկերը (դիցաբանություն, կրոն):
2. Փիլիսոփայության ծագումը: Փիլիսոփայական աշխարհայացքի առանձնահատկությունները:
3. Կեցություն, սուբստանցիա և մատերիա հասկացությունների ընդհանուր բնութագիրը:
4. Մատերիայի գոյության ձևերը՝ շարժում, տարածություն, ժամանակ:
5. Զարգացման հիմնախնդիրը փիլիսոփայության մեջ: Դիալեկտիկա և մետաֆիզիկա:
6. Կեցության համընդհանուր կապերը (եզակի և ընդհանուր, էություն և երևույթ):
7. Կեցության կառուցվածքային կապերը (ամբողջ և մաս, ձև և բովանդակություն):
8. Կեցության պատճառական կապերը (պատճառ և հետևանք, անհրաժեշտություն և պատահականություն):
9. Արտացոլում, գիտակցությունը որպես արտացոլման բարձրագույն ձև:
10. Գիտակցականը և անգիտակցականը մարդու հոգեկանում:
11. Իմացության կառուցվածքը: Զգայական և ռացիոնալ ճանաչողություն:
12. Ճշմարտության փիլիսոփայական ըմբռնումը: Ճշմարտություն և մոլորություն:
13. Մարդու և հասարակության ծագման հիմնահարցերը: Անտրոպոսոցիոգենեզի էությունը:
14. Կյանքի իմաստը: Կյանքի և մահվան հիմնահարցը:
15. Մարդու ազատության և օտարման հիմնահարցը:
16. Արդի տեխնոլոգիական դարաշրջանը: Տեխնոլոգիական ճգնաժամի էությունը:
17. Բնության փիլիսոփայական ըմբռնումը: Արդի էկոլոգիական պրոբլեմների փիլիսոփայական ըմբռնումը:
18. Սոցիալական իմացության առանձնահատկությունները: Սոցիալական ճանաչողության մեթոդները (նոմոթետիկ և իդեոգրաֆիկ):
19. Հասարակությունը որպես ինքնակարգավորվող և ինքնազարգացող համակարգ:
20. Հասարակական կյանքի հիմնական ոլորտները և նրանց փիլիսոփայական ըմբռնումը:
21. Մշակույթ և քաղաքակրթություն:
22. Սոցիալական առաջադիմություն: Առաջադիմության չափանիշի հիմնահարցը:
23. Ազգ և ազգային ինքնություն:
24. Պատմության փիլիսոփայություն: Պատմության գծային և փուլային հայեցակարգերը:

Կազմեց`փ.գ.թ., դոցենտ` Սողոմոնյան

ЭКЗАМЕНАЦИОННЫЙ ВОПРОСНИК, 2019-2020 учебный год

**предмет “Философия”**

1. До научный образ мира (мифология, религия).
2. Происхождение философии. Особенности философского мировоззрения.
3. Общая характеристика понятий бытия, субстанцый и материи.
4. Формы существования материи: движение, пространство, время.
5. Проблема развития в философии. Диалектика и метафизика.
6. Универсальные отношения бытия (единичное и общее, сущность и явление).
7. Структурные отношения бытия (целое и часть, форма и содержание).
8. Причинные связи бытия (причина и следствие, необходимость и случайность).
9. Отражение. Сознание как высшая форма отражения.
10. Сознательное и бессознательное в психике человека.
11. Структура знаний. Чувственное и рациональное познание.
12. Философское понимание истины. Истина и заблуждение.
13. Проблемы происхождения человека и общества. Сущность антропоципогенеза.
14. Смысл жизни. Проблема жизни и смерти.
15. Проблема свободы человека и отчуждения.
16. Современный технологический эпоха. Суть технологического кризиса.
17. Философское понимание природы. Философское понимание современных экологических проблем.
18. Особенности социального познания. Методы социального познания (номотетические и идеографические).
19. Общество как саморегулирующаяся и саморазвивающаяся система.
20. Основные сферы общественной жизни и их философское понимание.
21. Культура и цивилизация.
22. Социальный прогресс. Критерий к критерию прогресса.
23. Нация и национальная идентичность.
24. Философия истории. Линейные и этапные концепции истории.

Составил: к.филос.н., доцент Согомонян